
Tur persona abordo a keda traumatisa 

OLA A BOLTER BOTO CAUSANDO CU UN DAMA A HOGA 



LOKE a cuminsa como un dia alegre, pa cel- 
ebra Dia di Obrero den seno familiar, a final- 
isa den un tristeza for di inicio caba pa famia 
Lacle y otro amistadnan. Un incidente riba 
lama a causa cu un boto chikito a bolter y un 
persona a perde su bida. 



Experience the difference 

Tur persona abordc 


Ola a bolter boto causa 




LOKE a cuminsa como un dia alegre, pa celebra Dia di 
Obrero den seno familiar, a finalisa den un tristeza for di 
inicio caba pa famia Lacle y otro amistadnan. Un inci- 
dente riba lama a causa cu un boto chikito a bolter y un 
persona a perde su bida. 

Tabata algo prome cu 10’or di mainta polis ta haya un 
informacion cu un boto A2333, cu 19 hende abordo, lo 
a bolter pariba di Renaissance Island, y mesora manda 
tanto ambulance, Polis, Bombero y dokternan pa e sitio 
indica. 

Cu ayudo di e boto di Renaissance Beach Resort y algun 
otro boto particular mas, hopi lihe por a rescata esnan 
cu tabata abordo di e boto cu a bolter y a hiba nan na 



un pier net pariba di Bucuti Yacht Club, entrenan tabata 
tin varios mucha y un baby. Durante cu e boto a bolter 
den ansha algun lo a gara na e motor di boto cayente y lo 
a kima. Na momento cu nan a yega na e pier e baby su 
situacion tabata critico, tambe un dama, casa di e capi- 
tan, lcende no tabata reacciona. A trata na dun’e CPR pa 
un rato largo pero esaki tabata envano ya cu e dama ya 
a fayece. Dolcter Texier a presenta na e sitio y a constata 
morto di e señora. 

Varios herido a wordo trata na e sitio y otro a wordo 
transporta pa hospital. For di momento cu e baby a yega 
canto a cuminsa cu reanimacion y a sigui traha cun’e 
mientras cu a cuminsa cu e transporte pa hospital. 

Sigiii na pagina 3 > 

) a keda traumatisa 

ndo cu un dama a hoga 



Algun rato despues a drenta e informacion cu el a cum- 
insa reacciona y a lceda interna. Un otro dama cu tambe 
tabata herida a wordo interna na hospital. 

Segun por a compronde, aunlce e caso ta bou investiga- 
cion, ta papia cu mucho hende tabata sinta na un banda 
di e boto y esaki a bolter. Otro version cu tabatin hopi bi- 
ento y ola y esaki a cuminsa yena den e boto cu 19 hende 
abordo. E di tres version ta cu un boto, cu ta transporta 
e pasaheronan pa e submarino a pasa na velocidad hopi 
halto, creando varios ola cu a bolter e boto familiar. 

E hecho a sosode ora cu e nave tabata practicamente ye- 
gando e rif di Barcadera unda cu e personanan aki tabata 
bay pasa e dia liber di ayera. 


Un dia di fiesta, cu mester tabata un dia alegre pa un 
famia, cu a bay dal un paseo riba un boto a caba asina 
lihe y tristo. Na yegada por a mira e tristesa riba cara 
di tur esnan cu tabata abordo, contento cu e tragedia a 
pasa, pero hopi tristo pa motibo cu un di nan miembro 
di famia no t’ey mas cu nan. Segun por a compronde, na 
momento di e sucedido e capitan a concentra pa yuda e 
personanan abordo sin sa cu su esposa tabatin problema 
den awa. Un danki sigur mester bay na e botonan cu hopi 
liher a sali yuda rescata e famia aki y muy specialmente 
e boto di Renaissance Beach Resort, cu su capitan a sa di 
a sali mesora pa yuda e famia.E dama cu a fayece ta Filo- 
mena Miriam Lacle di 67 aña. AWEMainta ta manda 
palabra di condolencia na su famia y conocinan. 

llegal a drenta cu 4 handgranaat 




DIAMARS marduga polisnan a bay na e boca Pos di Noord 
caminda nan a logra detene 4 persona riba e cero dilanti di 
e boca. 

Un rato despues Polis Maritimo ta logra intercepta e lancha 
y ta detene e 4 personanan cu tabata abordo. 

Mas den oranan di mainta polis a haya varios saco indican- 
do cu enberdad mas o menos 20 persona lo por a subi tera 
den e area di Alto Vista. 

Algo prome cu 12’or di merdia un biaha mas ta drenta un 
informacion cu riba e caminda di santo dilanti di e Veld di 
Nacional bin abou tin 3 persona aparencia latino canando. 
Ora polis a mira nan, nan a core drenta un cas di palo geel 
den e becindario. 

Despues cu e doño a duna Comisario di Polis Sra. Trudy 
Hassel permiso pa polis por drenta y busca den e cas, nan a 
bin topa cu un di e ilegalnan aki y a detene. 

Despues polis a sigui busca den e mondinan na Alto Vista, 
caminda un biaha mas nan ta topa cu un otro persona cu 
a drenta nos isla ilegalmente awe marduga. Na prome in- 
stante el a resisti fuertemente pero despues cu polis a los un 
tiro di advertencia, nan a logra domin’e y detene. E persona 
aki tabata tin 4 handgranaat den su poder. Autoridadnan cu 
conocemento di explosivo a wordo poni na altura. 

Asina por mira con facil pa drenta cu arma y explosivo na 
Aruba, sin conta cuanto a drenta di e forma aki caba y sin 
cu a wordo intercepta pa autoridad. Ainda tin 10 persona 
cu a drenta awe marduga cu no a wordo localisa pa autori- 
dad. Kilco mas nan por tin den nan poder cu por ta ilegal na 
Aruba y unda nan ta scondi ainda no ta conoci? 

E personanan cu a drenta Aruba ilegalmente, sigur por con- 
sidera nan personanan hopi peligroso, mirando cu a haya 
un di nan cu handgranaat. Habitantenan di Alto Vista y 
bisindario sigur no mester yudanan y si mira cuallce persona 
straño riba caya mester avisa autoridad mesora, no ta des- 
carta e posibilidad cu ainda por tin mas scondi den mondi 
eybanda y cu nan lo por tin arma of explosivo den nan poder. 

Lcmcha intercepta y 4 ilegal gara 
na tera den oranan di madruga 




DIAMARS algo pasa di 2’or y mey di marduga, perso- 
nanan cu ta campando na e ranchonan na e boca pariba 
di Kapel di Alto Vista, ta mira na e Boca Pos di Noord, 
dos boto yega den e boca y basta hendenan lo a bula afo 
di e boto y ta core ta subi tera. Mesora Central di polis 
ta manda varios unidad di Polis di Noord y Santa Cruz 
pa bay tira un bista. 

Polis ta yega na Boca Pos di Noord y ta logra detene 4 
persona 

Na yegada di e prome patruyanan, nan ta topa cu un 
auto y ta cuminsa cu un buskeda na e dicho boca, Polis 
ta haya informacion cu e personanan lo a drenta mondi. 
Riba e cero dilanti di e boca nan ta bin topa cu un petchi 
y despues di un rato nan ta logra topa cu un persona. E 
no a lceda eynan pero actuacion rapido a conduci na de- 
tencion di tres persona mas cu algun rato prome a drenta 
di forma ilegal. 

Lancha ta wordo intercepta 

Mesora a pidi transportwagen di Noord pa transporta 
nan pa Warda di Noord, caminda nan lo wordo entrega 
na Guarda Nos Costa pa atende cu nan regreso pa nan 
pais. 

Un rato despues Maritiem Politie tambe a subi lama pa 
bay tira bista, si e por topa cu e lanchanan cu un rato 
prome lo a baha e personanan na tera. No a dura mucho 
cu e lancha a wordo intercepta pa Kustwacht y polis 
maritimo, den awanan teritorial di Aruba. 

Campamento na costa norte di Aruba por ta hopi pelig- 
roso 


Campadornan local atento a bati alarma y cu actuacion 
lihe di polis nan por a logra pone man riba cuater persona 
a cu a drenta nos isla ilegalmente, cuanto mas a drenta 
no ta conoci. Un cos ta mustra cu e capitan di e boto 
lo mester tabata bon na altura cu Kustwacht no tabata 
presente den e area alci, tambe cu tabata tin e actividad 
di Flip Flop, cu polis tabata man yen cu e actividad aki y 
nan lo a pensa cu Polis no lo bay haci e control na e parti 
nort di nos costa. Pero un cos nan a overlook ta, cu nos 
Arubianonan ta gusta riba dianan liber bay campa na e 
parti Nort di nos isla. Por bisa si, cu e entradanan ilegal 
nan aki por ta peligroso pa esnan cu den e oranan di 
marduganan aki ta campando na e costa norte di Aruba, 
paso ta drenta personanan ilegalmente pero no sa lcen 
nan ta drenta y si nan por traficador di arma of droga of 
si nan por ta drentando Aruba arma. 

Mester control severo na nos costanan 

Tanten cu e situacion na Venezuela ta malo y Aruba no 
bin cu un control severo na nos costanan, Aruba lo lceda 
haya e entradanan ilegal di personanan, arma y droga. 
E pueblo di Aruba lo lceda bira e victima di e modus 
operandi aki di e baho mundo di Venezuela. Entre e ile- 
galnan lo tin sigur hendenan drechi cu ta drenta, cu lo 
kier un mihor futuro, pero no ta descarta e posibilidad cu 
entrenan por ta drentando, criminalnan grandi, hende cu 
malesanan contagioso, hendenan cu ta enfermo mental- 
mente, drogadicto, ladronnan etc etc. cu mañan Aruba 
lo mester tin cu bay paga pa nan. Ban spera cu pronto lo 
por cera nos costanan hermeticamente y asina caba cu e 
problema di ilegal. 

FEDAA a celebra 5 aña 



DURANTE e celebracion di e di 5 aniversario di existen- 
cia di FEDAA, cu a tuma luga na MFA na Paradera, minister 
di enseñansa, Rudy Lampe a hiba palabra. 

E mandatario a bisa na inicio di su discurso cu ainda den nos 
comunidad, tin dificultad pa acepta hende manera cu nan 
ta. Un bibo ehempel ta Parlamentario Ricardo Croes, kende 
tin un deficiencia auditivo. P’esey e ta papia duro. Hende ta 
yam’e arogante. Pasobra e ta papia duro, grita di biaha y ta 
sinti como sifuera cu e kier impone. Pero esey ta e parti di 
falta di aceptacion, ora cu un persona tin cierto limitacion. E 
palabra ya caba, limitacion of deficiencia, e minister no gusta 
uz’e, pasobra e ta haci como sifuera ora cu e no ta funciona 
of e ta limita, ta algo negativo. 

Awor aki, segun e minister, a cuminsa pensa cu tanto e pal- 
abra pa esnan cu tin deficienia, pa esnan cu limitacion, eigen- 
lijk no mester reflexiona riba e palabranan ey pa uza, pasobra 
nos tur, di un manera of otro a nace deficiente. E unico cu ta 
perfecto ta nos creador. 

Pero, p’esey ta bon pa pone enfoke riba e otro parti. E min- 
ister a gusta ora cu den conferencia anterior, un persona cu a 
papia di esnan cu necesidadnan special. E1 a bisa cu hasta e 
palabra ey, esnan cu necesidad special, no ta completamente 
corecto. Mester papia di esnan cu talento special. 

Unda bo tin limitacion, por ehempel di bista, bo ta desaroya 
habilidadnan cu otronan no tin. Tin hende cu tin limitacion 
di bista, riba olfato, nan ta haya un un cas. 



BO MESTER Dl WASTE BUCKET RESIDENCIAL 
OF COMERCIAL? 


vaMA 


20 yrd 
Big Bucket 


15 yrd 

Junior Bucket 


Small 



Esaki ta pasobra cu nan a desaroya e habilidad mas cu otro. 
Esnan cu deficiencia auditivo, a desaroya otro habilidadnan 
di ta enfoca riba e persona. Nan ta observa, nan ta mira, 
nan capacidad di lesa bodylanguage ta presente. E atencion 
special ey pa e otro cu ta papia cubo, pasobra otronan por ta, 
ta mira otro cos. Pero esald ta un habilidad special cu bo ta 
desaroya ora bo tin e deficiencia auditivo. P’esey e palabra ey 
e minister a gusta, pa nos cuminsa papia di esnan cu talen- 
tonan special. 

Den e sentido ey, e minister a felicita e fundacion y tambe 
sra. Stella Montsanto, y tur esnan cu ta haci e trabao noble 
aki, pa yuda pa no tin barera, pa no tin descriminacion di 
ningun hende den nos comunidad. 

Esnan cu ta den e fundacion aki, ta haci e trabao voluntario, 
sin ningun interes personal, pa yuda e parti aki di nos co- 
munidad, pa nan sinti nan integra, parti di nos sociedad. E 
minister ta kere cu esey ta e minimo den nos comunidad. Por 
mira un prome 5 aña y awo ta bay pa e siguiente lustro di 
e fundacion. E minister ta desea e fundacion hopi exito, pa 
sigui concientisa nos comunidad, pa acepta tur hende mane- 
ra cu nan ta. Tin cu traha pa un comunidad, unda ya no tin 
descriminacion y sigui cu e reto pa esnan di e grupo aki por 
haya integracion pleno den nos comunidad, cuminsando cu 
trabou pa un y tur. Pasobra, no por ta asina aki cu pa e mo- 
tibo ey, bo no ta haya un trabao. Na otro paisnan ya nan a 
bay nos dilanti. Ora bo ta bishita diferente luga. Bo ta wordo 
atendi y sirbi. Gobierno tin cu cuminsa duna e ehempel ey 
cu no ta pa e motibo ey bo no por tin un trabao, si bo wordo 
acepta completamente como un miembro integral den nos 
comunidad. E fundacion ta trahando pa e meta aki. No sola- 
mente nan tin mester sigui riba e caminda aki, pero tambe 
nos comunidad eyfo, tin e reto tambe pa acepta un y tur, 
manera cu nan ta. Tin hopi trabao p’adilanti. Por ultimo, e 
minister a expresa cu e fundacion por conta cu e gobierno. 

No menos cu 22 persona aresta den 
accion di Interpol y instancianan local 



EN conexion cu e noticia di INTERPOL tocante e ac- 
cionnan den region di Caribe cu a tuma luga den e perio- 
do di 3 te cu 6 april 2018, e Taskforce contra Traficacion 
y Contrabanda di Hende di Aruba ta confirma cu nan 
a participa den e accionnan menciona bou di capa di e 
proyecto internacional “LIBERTAD” di Interpol. 

E accion aki tawata pa encontra y rescata posibel vic- 
timanan di traficacion y contrabanda di hende den re- 
gion di Caribe y Latino America. For di september 2016 
e Taskforce bao guia di e Coordinadora Nacional, sra. 
Jeannette Richardson-Baars, hunto cu sr. Max Wernet 
di e Centro di Coordinacion, a coopera cu Interpol dor 
di duna training na otro paisnan den Caribe y Latino 
America y asisti na e preparacionnan pa e accionnan bao 
di guia general di INTERPOL. 

For di fin di aña 2017 e preparacionnan pa e accionnan 
na Aruba a cuminsa hunto cu Ministerio Publico, KPA, 
Coastguard Aruba, Interpol Aruba y Directie Arbeid en 
Onderzoek. 

E accionnan a tuma luga di 3 te 6 di april 2018 y restau- 
rants, joyerias, aera di construccion, hotel y compani- 
anan di watersport a wordo controla. Tambe tawatin un 
100% checkeo na lama pa yegada di botonan cu person- 
anan ilegal na nos costa. Durante e accionnan un total di 
22 persona a wordo encontra den un situacion unda nan 
tawata hopi dependiente di nan doño di trabow. 



Algun di di nan a resulta den explotacion laboral na unda 
posibel crimen penal a wordo cometi. E casonan aki ta 
bao investigacion di Cuerpo Policial y Ministerio Publi- 
co. Otro casonan lo conduci na boet pa e doño nan di 
trabou cu tawatin personanan ilegal trahando pa nan. E 
personanan ilegal a wordo manda bek nan pais. 

E cooperacion entre tur e 10 departamentonan concerni 
(KPA, DAO, DIMAS, Interpol, Coast Guard, Koninldi- 
jke Marine, Koninklijke Marechaussee, Directie Volksge- 
zondheid, Slachtofferhulp y Departamento di Impuesto) 
tawata un exito rotundo. A wordo dicidi pa mas frecuente 
accionnan asina riba tereno di traficacion y contrabanda 
di hende lo bay tuma luga na Aruba. 

Di acuerdo cu Gregorio Wolff 

Pensioen ta un areglo social necesario 

Y ta splica e cambionan cu mester bin den aparato gubernamental 


NA Aruba tin un pobresa grandi bao 
di 62-plussers, pensioenadonan, cu ex- 
cepcion di pensioenadonan cu a traha 
den sector publico y den algun otro em- 
presa. E trahadornan aki no conoce un 
areglo di pensioen banda di e areglo di 
pensioen di biehes di SVb. 

Un areglo di pensioen riba esun basico 
di SVb, ta sumamente necesario, paso- 
bra e grupo cu ta biba di solamente e 
pensioen di biehes di SVb ta biba den 
pobresa. 

Nan ta biba cu un entrada cu ta hopi 
bao di e bestaansminimum cu Gobier- 
no mes a stipula como e nivel (suma di 
entrada) pa surpasa pobresa na Aruba. 

E areglo di pensioen cual a sali for di 
e Dialogo Social mester ser bon studia 
y cambia su destinación. Actualmente 
e ta un stimulacion pa companianan di 
seguro, pero no pa futuro seguridad di 
e trahador. 

Cu e diversificación di salarionan pa 
cada sector ta haci creación di un fondo 
di pensioen general dificil, no imposi- 
bel. 

Mas facil por ta creacion di fondonan di 
pensioen pa cada sector teniendo cuenta 
cu e desaroyo di salario y cu e fondonan 
aki mester yega na acuerdo cu otro pa 
frena pensioenbreuk. 


Segun e ex sindicalista, mester tene 
cuenta cu e LOP, (Landsverordening 
Ondernemings Pensioenfondsen). Antes 
e tabata den PB. 1985 no.44, awor LOP 
ta hinca den AB 1998 no. GT 17 y cual 
ley ta regla creación y administración di 
fondonan di pensioen na Aruba. 

E otro problema t’e “Envehecimento di 
nos Población” y cada dia nos tin mas 
hende cu pensioen pa cual un gober- 
nacion drechi mester trata na yega na 
areglonan faborable p’esnan riba 65 por 
sigui ta activo cu seguridad y dignidad. 
Tur hende, e anciano tambe mester di 
un bon entrada pa biba dignamente. 

Gobierno mester sigui e recomendación 
pa instala diferente grupo di trabao, di 
hendenan cu sa di e materia, pa nan bay 
analisa e situacion y a trece recomenda- 
cionnan. 

PLATAFORMA SOCIAJL 

Mester tin un plataforma social a base 
di e conbenionan di ILO. Den e parti 
prome tin un análisis di e falta di politi- 
ca di Gobiernonan di Aruba pa loke ta 
ILO. 

Gregorio Wolff su recomendación ta pa 
Gobierno haci estudio di cada Conben- 
io y si Gobierno lder hiba un maneho 
social duradero e resultado sigur lo ta, 
Ratificacion di e conbenionan di ILO. 



REORGANISA APARATO PUBLICO 

Berdaderamente mester reorganisa e 
aparato publico, segun Gregorio Wolff. 
E reorganisacion no solamente ta impor- 
tante pa loke t’e representacion sindical, 
pero mas cu tur pa haci e cambionan 
den e capitulo 10 di LMA di acuerdo 
cu e convenio 151 di ILO y asina duna 
GO-A mas balor. 

GO-A por bira e instituto legal pa Go- 
bierno cumpli cu conbenio 151 di ILO 
y via e instituto aki e negociamento lo 
tuma lugar, entre Sindicato den sector 
publico y Gobierno riba condicionnan 
di trabao di e Empleadonan Publico. 

Esaki por ta un medida pa caba cu hopi 
abuso pa loke ta nombramentonan po- 
litico den sector publico 
Ta conoci cu tur departamento y servi- 
cionan di importancia den Gobierno tin 
nan organización bon describi cu tur su 
tarea. Ademas tin e Organigram (orga- 
nización cu e funcionnan cu su tareanan 
describi y valora). 



- Residencial & Comercial I 

- Servicio Rapido ' 

- Servicio Profesional, Confiabel y 
Garantisa 

* Prijs di Awg. 65,- te max. di 7 m3 

* Prices bosed on 3.5% B60 BAZV. 


YAMA NOS NA: 

582-4684 


info@ecotech.aw 

www.ecotecharuba.com 


f Ukt Us O 

Faceboc 


Nos ta Acepta ATM ora 
di duna septic service 


Primito 

Experto den Comehein 
Solucion pa problema di 


fruminga, prpata, kakalaka 


Call Today: 588-4000 


) Free termite quotation. 






TA HUUR 

Apartment: sala, comedor, camber 
Banjo y patio, 85 m 2 , entrada priva 
Huur awg. 800.00 exl awa / coriente 
Borg apart, max 2 persona/ no pets 
Banda di Flora Market/ Info 594-3194 

Segun Gregorio Wolff 

Asina cu un Ministerio negocia un CAO ta dificil pa 
hinca compinchinan politico den un organi sacion acorda 



1 

.jipite ftai 


PA cada Ministro, esalci lo bira difi- Mester purba di mantene areglonan dificil pa crea funcionnan y hinca 
cil, pero berdad ta cu cu cierto Minis- manera kindertoelage, continue- compinchenan politico den e orga- 
terio tin un organización cual tin un toelage y varios mas pa keda igual pa nización acorda. 
carácter special manera Polis y mae- tur empleado publico. Tin un CAO firma cu e funcionnan 

stronan. Pesakinan ta requeri CAO- den dje y mester convence sindicato 

nan apart. Despues cu e CAO-nan ta firma ta pa bay di acuerdo cu e cambionan 

proponi. 


^COelco 


r|| M. mt W Wé? W 

FSS,F ™ Kmavcng 

2011 2QB 


Buy any a caeico battery at Stern 
and receive a gift + participate to win a 
Samsung 65” 4K Smart LED TV. 

Promotion valid from April 1 st to May 31 st 2018.* 

*Promotion also valid at Citgo Companashi Service Station. 


TErPN 


Stern Automotive Enterprises N.V. 

Tanki Leendert 122 
Aruba 


Tel: +297 582 3838 
Fax: +297 583 3408 
E-mail: info@sterngm.com 


Ta tarea di sindicalis- 
mo pa prepara su mes 
p’e situación nobo aki 
y na opinión di Gre- 
gorio Wolff, Gobierno 
mester yuda tambe 
den formación di lider- 
nan sindical. 

Dialogo ta indespensa- 
bel y un bon dialogo 
ta mata e Stempel- 
Parlement. Nos mester 
por construi un forma 
nobo pa goberna e pais 
aki, unda e pueblo ta 
mas serca di e desi- 
cionnan. 

Tambe p’e pueblo ta e 
controlador, inter-loc- 
utor y tambe tin hopi 
di bisa den e poder pu- 
blico. 

Tambe e funcionnan 
ta yena cu funciona- 
rionan. Gobierno mes- 
ter cumpli cu convenio 
151 di ILO y cuminsa 
e proceso di negocia- 
mento cu sindicato 
riba un CAO pa sector 
publico, segun Grego- 
rio Wolff. 

Varios patruya pa pelea pafo di dub nocturno 



DIADOMINGO marduga pa mas o menos 
3:45 varios patruya a wordo manda ariba e par- 
keerplaats di Emotions Nightclub, pa un pelea 
grandi. Un rato despues a ser bisa cu posiblemente 
lo por tin arma di candela envolvi. 

Na yegada di patruyanan, a constata cu tawata tin 
problema entre e securitynan y un pareha. 

Segun nos a compronde, aparentmente nan no a 
permiti e muhe drenta e club. Ey ta caminda cu e 
muhe bou influencia a dal un muhe na e sitio, no ta 
conoci si aki por ta trata di un security femenino. 
Polis na varios ocasion lo a bisa nan pa move di e 
sitio, pero nan no tawata sigui ordo di polis. 

Nan a wordo deteni na momento cu e pareha a 
cuminsa insulta e polisnan. 

E muhe ora a pone den patruya, e tawata asina 
agresivo y bou influencia cu el a dicidi di kibra e 
glas di patruya cu su sapato. 

Na yegada di transportwagen, a pone e dama den 
dje y sali rumbo warda di polis. Den e transport- 
wagen e tawata keda haci fastioso, door di keda 
skop. Na yegada na warda di Playa, e homber bas- 
ta agresivo tawata insulta tur hende, por a mira 
tambe cu e tawata soda profusamente. Su pareha, 
esta e dama a wordo hiba warda di Santa Cruz. 

Na yegada, e no por a para ariba su pianan y a 
slip. E1 a keda encarcela pa maltrato y destruccion. 
Pa loke ta e homber, ora el a calma den oranan di 
mainta e por a bay cas. 



ARUBA 

um.mer 

M U S I C F E S T I V A L 


BUY AWG. 35r 

AT WENDY’S 
RECEIVE YOUR 
SCRATCH CARD 

ANDWIN! 


SCRATCH-AND-WIN 

ffALWAYSAWINNÉR 



TWl* OFPtft IS VALID ONLV FRQM MAV1. 


1Q1&TOJLINÉ 3S. 2018 


M5T VALIP W |TH ^VOTHCR PROMOTKJN 
ANO1S WHlLt SUPCL1E5 LAST. 


#ALWAYSAWINNER 

STA kier CAO nobo na ELMAR y investigacion 


APESAR cu e CAO actual na ELMAR a wordo firma, den cual tin 
e “Herinrichtingsplan”, STA ta lceda insisti cu esaki mester wordo 
negocia di nobo pasobra e plan en cuestion no ta algo cu mester ta 
hinca den un CAO. 

Presidente di STA Diego de Cuba a bisa cu den e caso specifico aki 
mester habri e negociacion belc pa motibo cu UEA a firma algo cu 
e empleadonan no tabata di acuerdo cun’e. Den un carta cu tin, 
90% di e empleadonan a firma bisando cu nan no ta di acuerdo 
cu CAO. “Bo tin cu bay negocia un CAO nobo. No por t’asina cu 
e sindicato sin consulta cu su miembronan ta hinca un djaca den 
e CAO y aworaki trahadonan tin cu biba cu e djaca den nan CAO. 
Esalci no por. Ta 90% di e empleadonan a vota na september 2017 
pa drenta STA pa motibo di e baina aki. Niun hende por bisami cu 
no por habri un CAO for di otro. E dos partidonan mester yega na 
un acuerdo, pero cu e director aki nos sa cu nos no por yega na un 
acuerdo cun’e. 


COMMERCIAL 

REFRIGERATION 



i/Fast Response 

S Solution Oriented 

i/Reliable Services 


Improve & Extend Unit Efficiency 
and Effectiveness 

S Malfunction Prevention 



AIR CONDITIONING S REFRIGERATIOH 


CONTACT US: 

A Caya Ernesto Petronia 45 
T 588.2860 C 563.3766 
E fertecnv_mfer@outlook.com 
Mi airconditioningaruba 
Opening Hours 
Dialuna - Diabierna: 8am - 5pm 
Diasabra: Qam - Ipm 



P’esey nos a bisa cambia e Director, bini cu 
un persona cu un mente calma y habri cu lo 
compronde cu lolce e trahadonan ta vocifera 
via STA ta hacie cu tur motibo. Niun hende 
no por bisami cu no por hinca un addendum 
den un CAO pasobra nos a yega di haci’e 
hopi biaha y por cambia un CAO ki ora cu 
ta, contal cu e dos partidonan bay di acuer- 
do.” E1 a agrega cu por ehempel funcionnan 
nobo cu ta bini, mester wordo hinca den un 
addendum. 

E board nobo a cuminsa haci un investiga- 
cion di tur loke tabata sosode den ELMAR 
y eseynan no por resolve di un dia pa otro. 
“Locual cu a pasa eyden ta contra tur etica 
y contra tur maneho di un compania estatal. 
Bo por coy un compania kibr’e na filigrana 
pa complace compinchinan cu tin compa- 
nianan di autonan electronico, no por com- 
place compinchinan cu a sponser campaña di 
cierto hende. Bo tin cu traha obhetivamente. 
Pa motibo di hacimento di e fiesta alci, hopi 
placa a wordo mal gasta door di e compa- 
nia y na final e Director ta keda responsabel. 
P’esey si nos mester pone presion, nos lo ha- 
cie y bastante duro tambe.” 

E1 a bisa na final cu e desaster cu e Gobierno 
a laga e pais aki aden, ta logico cu e Gobierno 
siguiente lo busca tur manera pa tapa e bura- 
conan. E dividendo di e companianan estatal 
lo por yuda Gobierno. Nan no a exigi, pero a 
propone y haci apelacion na e compania pa 
si nan por yuda Gobierno, si tin espacio, pa 
yuda. Pakico no. Y nos a analisa e situacion 
y no a exigi. Si tin espacio nan por duna e 
ayudo aki.” 


A N Mainta 

6 cordtfrii 1 oko 

Tel: 583-1400 Fax: 583-1044 

Homber ta dal su droga den auto y na bista 





DIAMARS pa mas o menos 1 ’or di marduga, na 
momento cu polis tabata atendiendo cu un caso di 
hit and run, riba e parkinglot dilanti Seven West. Na 
e sitio nan ta wordo informa cu den e auto staciona 
net banda di pazuid di esun cu a hit and run, tin un 
homber sinta den e auto y esaki tabata dal su droga 
keto den e auto. 

E auto tabata un stationwagen berde, e persona sinta 
den e auto aki ta un adicto conoci di polis. Na mo- 
mento cu ela nota cu polis a mire, ela sak y a purba 
di sconde pa polis, su actitud sospechoso a hala aten- 
cion di polis. Polis a pone e persona aki baha for di 
auto, pa asina nan rista den e auto, durante cu polis- 
nan tabata buska den e auto nan a bin topa cu un 
substancia parecido na cocaina, esaki mesora a keda 
confisca E glas di patras di e auto tabata completa- 
mente destrui. 

E persona aki conoci di polis a keda mesora deteni 
pa motibo cu e tabata tin droga den su poder. 


Turista a caba di huur UTV y a accidenta 

DIADOMINGO mainta polis a bay ariba Schotlandstraat, 
unda ABC Tours ta situa pa un accidente. 

Ambulance tambe tawata na caminda of lo a yega prome cu 
polis, mirando cu tawata tin hende herida. 

Na e sitio e agentenan a compronde lo siguiente. 

Dos dama turista lo a caba di rent un UTV na ABC Tours, pero 
no a pone atencion momento di a subi caminda. Y pa mala 
suerte, tawata tin trafico yegando for di panort, un Suzuki Van. 
Por bisa un impacto basta fuerte, caminda e turista pasahero 
a resulta herida. Personal di ambulance na yegada di polis, ya 
tawata cla pa transporta e dama direccion Hospital. 

TA BENDE 


FOR SALE 


TE KOOP 


Tereno Comercial na San Nicolaas, serca di DIMAS awor CITGO/Postkantoor Grandura 1225 m 2 / Infrasstructura tei caba 

Propiedat commercial na Dakota, edificio 550 m 2 /Tereno 1482 m 2 cu lugar 20 auto por parkeer 

Edificio Commercial na Av. Milio J Croes, bon pa oficina Accountant/ dokter/ laboratorio/ abogado y otro commercio 

Tur tin taxatie, por haci un cita pa wak e propiedatnan/ info, jama 594-3194 
Tambe pa inversion financiero esaki ta un bon idea. 


Rocco Tjon (MEP): 

Un presupuesto realistico cu a 
wordo ffirma mesora pa Gobernador 



PA loke ta trata presupuesto di pais Aruba, lider di frac- 
cion di MEP, sr. Rocco Tjon, kier a toca 3 punto cu a 
resalta. Na prome luga ta trata un presupuesto realistico 
y cu, segun CAFT, ta e prome paso signicativo pa resolve 
e situacion financiero, social y economico. 

Na di dos luga e falta di un traspaso di mando madura ta 
sobresali y esaki no ta na bienestar di e departamenton- 
an y pais Aruba. Y por ultimo durante reunion publico, 
unanimamente a aproba riba 50 mocion. 

Presupuesto realistico 

2 di februari 2018 CAFT a informa Parlamento di Aru- 
ba cu pa loke ta presupuesto 2017 lo cera cu un deficit 
di 5.5%. Esaki debi na entradanan artificial cu a wordo 
uza pa yega na presupuesto 2017. Entradanan aki no a 
drenta te cu dia di awe. E presupuesto actual conoce un 
deficit di 3.0%. Y segun e “herstelpad” e debe nacional 
lo baha te na 86% na aña 2021. 


Mocionnan 

Nos no kier cay den e politica anticua di fraccion di AVP 
pa discuti kico e cantidad di mocionnan ta nifica. 

Lamentabel ta si cu fraccion di AVP ta urgi Gobierno pa 
haci cierto cosnan, ta bay unanimamente di acuerdo cu 
fraccion di MEP pa lolce ta riba 50 mocion, pero ta vota 
contra presupuesto. 

Remarcabel ta cu coleganan di AVP mester compronde 
cu sin un presupuesto no por ehecuta e mocionnan cu 
nan mes a vota na fabor. 

Ta lamenta cu no por a conta cu sosten unanime pa loke 
ta trata mocion 63, entrega door di lider di fraccion di 
MEP y Parlamentario Setty Yarzagaray, caminda ta urgi 
Gobierno pa (1) den augustus bin Parlamento y duna un 
up-date pa loke ta desaroyo di presupuesto 2018. 

(2) entrega presupuesto 2019 mas tarda 1 di september 
y (3) haci un investigacion pa na un manera responsabel 
y structural baha gasto di Gobierno pa lolce ta personal, 
energia, “software licenties” ,”wagenpark lcosten” y gas- 
tonan relaciona cu telecomunicacion. 

Traspaso madura 

Por ultimo kier remarca cu e luna aki lo haci entrega di 
un ley di iniciativa cu lo garantisa un traspaso di mando 
madura y responsabel. Na final di dia politiconan t’ey pa 
sirbi pueblo y traha na bienestar di e diferente departa- 
mentonan gubernamental. 

Chauffeur deteni despues di dal poste di luz y core bay 





DLAMARS algo pasa di 12’or y mey di mardu- 
ga, polis ta haya un informacion cu tin un Kia Rio 
shinishi riba L.G. Smith boulevard pasando Citgo 
Boulevard bay ariba, e bumper di dilanti tabata las- 
tra riba caminda, haciendo hopi desordo, e hood 
tambe tabata kibra y e chauffeur tabata coriendo 
luz paga. Mesora ta manda un patruya den e area 
ald. 

Mientras polis tabata yegando, nan ta bin compro- 
nde cu e auto a lora den Weststraat bay zuid y e 
chauffeur a staciona e auto den e parkeerplaats di- 
lanti Seven West. Ela cana bay direccion di unda 
e snacktruck candela ta staciona. E tabata mustra 
bou influencia, e tabata hopi nervioso y tabata 
soda. E chauffeur tabata yamando un persona pa 
bin buske, e tabata haciendo hopi sospechoso. Polis 
na yegada ta topa cu e chauffeur dilanti di e Joye- 
rianan pariba di Tommy Hilfiger, mesora a detene, 
mirando cu e tabata bou influencia y cu el a caba 
di hit and run un palo di luz na Turbo rotonde riba 
L.G. Smith Boulevard, na altura di Wendy’s. 

Despues polis a bin topa enberdad cu e auto para 
den parkinglot di Seven West, tur cos tabata mustra 
cu e chauffeur lo a trata di pone e bumper belc na 
su luga, pero no a logra, ruman muher di e chauf- 
feur a presenta na e sitio y a logra bay cu e auto. 

Conmemoracion di fayecidonan 4 di mei 2018 



MESCOS cu e añanan anterior riba 
4 di mei Reino Hulandes ta conmem- 
ora esnan cu a fayece durante segunda 
guera mundial. 

Awendia riba 4 di mei tambe ta con- 
memora miembronan di Reino Hulan- 
des cu a fayece durante conflictonan 
militar (Indonesia) y tambe durante op- 
eracionnan di pas (Lebanon, Bosnia y 
Afghanistan). 

E conmemoracionnan ta consisti di un 


ceremonia cu ta ponemento di krans 
door di nos Rey, familiares, represent- 
antenan di gobierno, militarnan, organ- 
isacionnan di resistencia y diferente or- 
ganisacion y grupo den e comunidad. 

Na Hulanda desde 6 ‘or di atardi te ba- 
hada di solo banderanan ta wordo hisa 
halfstok. Tambe ldoknan di misa ta bati 
desde cuarto pa 8 te 8’or y sigui pa 2 
minuut di silencio cu un y tur ta respeta. 

Esey kier men cu mas tanto posibel ac- 
tividadnan ta ser para, manera transmis- 
ion di radio y television, transporte pu- 
blico y otro cosnan. Tur luznan publico 
ta ser cendi pa asina un y tur sa ki ora 
e dos minuutnan ta cuminsa y termina. 
Na Aruba e conmemoracion ta consisti 
di un oracion di e religioso militar, pone- 


mento di krans door di Gobernador, un 
discurso di Ministro-Presidente, pone- 
mento di krans na nomber di familiares 
di e fayecidonan y ex-combatantenan, 
na nomber di Parlamento, na nomber 
di Gobierno, na nomber di Representa- 
cion di Hulanda na Aruba, na nomber 
di personal y militarnan di marinierska- 
zerne Savaneta y na nomber di e huben- 
tud di Aruba. 

E programa ta tuma luga na e monumen- 
to situa na Adriaan Lacle Boulevard, cu 
lo ser cera pa trafico y lo tuma lugar di 5 
‘or y mei te 6’or y mey di atardi. 

Prensa, familiares di civilnan y militar- 
nan, excombatantenan, hubentud y pu- 
blico en general ta ser invita pa presen- 
cia e conmemoracion importante ald. 


Auto a bolter na Seroe Patrishi 



Homber a foyece 
na pomp di gasolin 

DIALUNA atardi den careda di 6:30 polis y 
ambulance a bay Citgo Wayaca pa un persona cu 
a bira hopi malo. 

Na yegada nan ta haya un hende homber ariba 
vloer, unda cu autonan ta para pa yena gasolin. 

E persona no tawata reacciona y mesora nan a 
cuminsa cu reanimatie. 


DIALUNA anochi pa mas o menos 8’or, polis y ambulance a bay 
e bocht conoci na Seroe Patrishi, pa un auto cu a bolter. 

Na yegada berdad nan ta haya un auto color blanco gebolter. Tawata 
trata di un Toyota Corolla. 

Den e auto tabatin un pareha hoben 

Segun e chauffeur nan lo tawata bin di pariba y pa un of otro motibo 
a perde control. Por a mira ariba e tera unda e auto a cuminsa baha 
caminda, pa despues bay bolter. Dos ambulance a presenta pa at- 
ende y despues transporta esnan envolvi pa un check up na Hospital. 
Takelwagen a presenta pa a bolter e auto. 


Personal di ambulance a haci tur nan posibel, pero 
na final famia mester a mira cu nan a tapa nan ser 
stima pasobra el a fayece. Segun por a compronde, 
e tabata na caminda pa bay hospital pa motibo di 
dolonan fuerte cu e tabata sinti den pecho. E noti- 
cia cu a wordo poni riba rednan social cu el a bay 
hospital pero no a warda pa ser atendi, hospital ta 
bisa cu no tin esaki registra ningun caminda. 

Un palabra di condolencia y hopi forsa na e famia. 

AVP hunto cu Fundacion Digna Lade-Herrera ta 
start cu cursonan basico riba formacion politico 



“AMBIEER niet een functie, maar de 
lcennis om die functie te lcunnen ver- 
vullen” Steenkamp Instituut CDA. 
Lider di partido AVP Mike Eman a 
anuncia cu e fundacion Digna Lacle- 
Herrera ta start e siman aki cu curso- 
nan basico riba tereno estatal. E cur- 
sonan aki ta wordo duna door di mr. 
dr. Rycond Santos de Nascimento y 
mr. dr. Viola van Bogaert, ambos do- 
cente specialisa y doctora riba e tere- 
no di ley constitucional. Eman: “E 
experticio di e docentenan sin duda 
ta duna e garantia cu e cursonan alci 
ta di un calidad halto. Nan ta di im- 
portancia pa partido y di esnan cu ta 
participa na e cursonan aki.” 

Partido AVP durante e ultimo 
decadanan a desaroya dos hala cien- 
tifico, Fundacion mr. dr. Mito Croes 
(antes FESCA) y Fundacion Digna 
Lacle-Herrera. Eman: ‘Fundacion 
Mito Croes tin como meta pa de- 
saroya temanan importante pa par- 
tido, introduci nan den estudionan 
pa na momento cu como partido bo 
ta carga responsabilidad guberna- 
mental bo pensamento y proposito 
pa pais ta sali no unicamente loke di 
contacto cu comunidad, pero na mes 
momento tambe a wordo desaroya 
den un proceso cu a cana pa por a 
yega na fundamenta cu si e proposi- 
tonan cu bo tin por wordo ehecuta 
den cierto forma procesa den un fun- 
dacion antes FESCA y actualmente 
Fundacion Mito Croes y Fundacion 
Digna Lacle- Herrera. Fundacionnan 
cu a hunga un rol hopi importante 
durante cu partido AVP tabata den 
oposicion. 


Nan a yuda formula hopi di e pens- 
amentonan cu a wordo ehecuta du- 
rante periodo di gobernacion ya cu 
hopi trabou a wordo haci caba door 
di e institutonan cientifico ya men- 
ciona cu ta traha banda di partido. 
Eman a splica cu e meta primordial 
di Fundacion Digna Lacle-Herrera ta 
pa forma politicamente personanan 
cu ta subi lista y esnan cu ta cerca di 
partido cu lcier sirbi den otro sentido 
e causa nacional di un pais. 

“Nos por ta abogado, cientifico, ing- 
eniero, manager, funcionario den p.e. 
horeca, docente y otro profesion di 
calidad, pero e esencia di goberna- 
cion y di tin idealnan cu ta ehecu- 
tabel ta di por recoge locual ta biba 
den un comunidad y traduci esaki 
den un maneho di un pais unda tin 
idealismo, colectivismo, cu tin hende 
cu pensamentonan local y interna- 
cional. E esencia di tuma tur esaki 
y traduci nan den un maneho cu ta 
wordo carga door di un pais y un Par- 
lamento. 


Esaki ta un ciencia cu bo por desar- 
oya siendo den politica y siendo tam- 
be parti di e formacion politico.” 
Eman a enfatisa cu ta pesey ta impor- 
tante pa personanan no unicamente 
tin e capacidad preparativo, pero 
tambe esun mas specialisa cu ma- 
yan nos hendenan den Parlamento y 
esnan cu ta dirigi nos pais a wordo 
forma tambe cu e capacidad di por 
carga responsabilidad di nos pais. 
E cursonan’Basiscursus Politieke 
Vorming’ ta cuminsa diahuebs awor 
dia 3 di mei y ta consisti di tres par- 
ti. E prome parti ta ‘Constitutie & 
Parlementair stelsel’ di dos parti ta 
‘Grondrechten <Sc Rechterlijke macht 
y di tres parti ta ‘Bestuurlijke beslui- 
tvorming <Sc Bestuursrechterlijke 
rechtsbescherming’. E prome parti 
ta durante luna di mei riba tur dia- 
huebs, di dos parti ta ta start dia 7 di 
juni y ta caba dia 28 di juni y parti 
tres ta di 6 di september te cu 27 di 
september. E curso ta gratis, pero cu- 
ponan ta limita. 

Parlamentario Alan Howell 

Ora ta trata nos pueblo 
mi no ta haci wega 


Gran Congreso di Sanacion y Liberacion 
presenta pa Reverendo Pastor Jairo 
Maduro y Misioneros di Jesus Aruba 

Cu e tema: "E ta cura esunnan kibra di curason" Slm. 147:3 



Mocion 


Parlamento di Aruba, den reunion publico, awe dia 23 di april 2018. 

CONSIDERANDO: 

- Cu poblacion di Aruba hopi tempo no a conoce im reduccion di prijs di awa y coriente 
Cu Utilities N.V. su uitkering a wordo reduci 

Cu empresanan di utilidad tin mas espacio financiero pa por carga un reduccion den prijs 
Cu situadon finandero-social den nos hogaman ta vmo precario 

- Cu lo conoce un aumento di BBO y BAZV den luna di juli 2018 

- Cu mester tuma pasonan pa trece un alivio entre nos pobladon 
Cu ser humano ta central pa Gabinete Wever-Croes 

TA DICIDI: 

- Di urgi gobiemo pa redud cu un porcentahe significativo y cu por wordo sinti den cartera di nos pueblo e prijs di awa y coriente na Amba den e menor 
termino posibel y no mas tarda cu juli 2018. 


Y TA PASA PA ORDO DIDLA 



DURANTE tratamento di presupuesto Parlamentario Alan 
Howell a presenta den nomber di Fraccion di POR un mocion 
pa urgi gobierno pa baha prijs di awa y coriente. Tur hende sa 
cu e prijs di awa y coriente ta loke tin hopi di nos hendenan 
saco horca. 

Ora e mocion a wordo presenta, teniendo na cuenta cu ta 
na interes di tur hende cu ta biba riba nos isla, a pensa cu 
e mocion lo a pasa unanimamente. Pero pa sorpresa di un y 
tur, fraccion di AVP a vota contra. Pa Howell ta increibel pa 
mira con fraccion di AVP no tin sentimento algun pa cu nos 
pueblo. Ken cu stima su pueblo di berdad no lo por vota con- 
tra un mocion asina. 

Danki na Dios cu e coalicion POR MEP y RED si a vota pro 
y e mocion a pasa cu exito. Awor Parlamento lo vigila ki dia 
gobierno lo cumpli cu pueblo. Prome Minister Evelyn Wev- 
er-Croes a confirma na Parlamentario Alan Howell cu el lo 
cumpli cu e deseo aki mas lihe cu ta posibel. E1 a finalisa 
bisando cu ora trata nos pueblo e no ta haci wega. 



FUNDACION Mis- 
ioneros di Jesus Aruba 
hunto cu nan Director 
spiritual Pastoor Jairo 
Maduro tin e grato placer 
di invita comunidad di 
Aruba pa un “Congreso 
di Fe, Sanacion y Liber- 
acion”. Durante e con- 
greso lo tin como invita- 
donan Reverendo Pastor 
Marcelino Hudgson 
Reeves for di Colombia, 
y Reverendo Pastor Jairo 
Maduro di Aruba como 
predicadornan. 

Manera tur aña e Funda- 
cion di Misioneros di Je- 
sus Aruba ta organisa un 
congreso unda cu un can- 
tidad grandi di fielnan 
di Aruba ta bini hunto 
p’asina scucha mas di e 
palabra di Señor, y asina 
tambe sigui aumenta nan 
Fe y haya sanacion spiri- 
tual y fisico. 


E congreso tin un du- 
racion di 3 dia, cual lo 
tuma luga riba e dianan 
25 - 26 - 27 di Mei 2018 
na Centro San Martin 
na Santa Cruz. diabierna 
ta di: 07.00 pm - 10.00 
pm. Diasabra y diado- 
mingo ta di: 10.00 am - 
04.00 pm. 

Riba e tres dianan aki e 
entrada ta unicamente 10 
florin pa dia. unda cu lo 
bay tin na final un Santo 
Sacrificio di Misa riba di- 
asabray diadomingo. 

Carchinan ta obtenibel 
serca Nayo Schoop y 
pa mas informacion por 
yama na: 730-2055 of 
bishita e pagina di Face- 
book di Misioneros de 
Jesus Aruba. Cupo ta 
limita. 

Misioneros di Jesus lcier 
gradici tur persona y in- 
stancia cu di un of otro 
forma ta yudando pa haci 
evento alci realidad. 

Comunidad completo 
di Aruba ta keda cor- 
dialmente invita pa pasa 
busca bo entrada y asina 
ricibi e sanacion y libera- 
cion tan anhela. 

Parlamentario Edgard Vrolijk di MEP: 

"Mi ta gradici e docentenan pa nan confianza pa papia den nan nomber" 



SIMAN pasa nos a trata presupuesto 2018, esta dia 25 di 
april 2018 esaki a ser aproba den oranan di marduga pa Par- 
lamento y cu e dia siguiente Gobernador a firma esaki. Esaki 
ta muestra di confianza den gobierno unda cu a entrega un 
presupuesto basa riba cifranan real, pues un presupuesto cu 
ta duna pueblo e speransa cu Aruba lo conoce un cambio pa 
miho. 

Madurez politico 

Durante tratamento di e presupuesto nos a toca e aspecto di 
DPS. Esaki ta keda un punto di preocupacion bao di cuerpo 
di docentenan di DPS, pero ta algo cu nos como parlamenta- 
rio a atende debidamente. Den nos bishitanan na scol nos a 
bin topa cu e punto di independisacion di DPS. Mi persona 
a reuni cu varios scol hunto cu colega parlamentario Shailiny 
Tromp-Lee, unda cu e docentenan tabata vocifera nan preo- 
cupacion. Basa riba esaki mi persona a pone 2 punto impor- 
tante dilanti: 

1. Pa Minister Rudy Lampe reuni cu docentenan y convence 
nan pa bay den e independisacion di DPS. 

2. Cu unabes nan tin e draagvlak sigur nos di parlamento lo 
apodera e Minister pa lanta e fundacion. Pero ora cu Min- 
ister Lampe a reuni cu e maestronan cos a bira pio y unda 
cu docentenan a pidi pa reuni cu mi persona y fraccion di 
MEP, pero mi persona a opta pa invita tur fraccion, pues di 
RED, POR y AVP pa ta presente y p’asina mustra madurez 
politico. Na final di e reunion tur fraccion a para hunto cu 
mi ponencia, unda cu e minister mester tin e draagvlak pa 
sigui cu esaki. Si e no tin esaki e lo no ser sosteni pa haya e 
apoderacion pa lanta e fundacion. 


Accion di firma 

Docentenan no a keda nada convenci cu splicacion di Minis- 
ter Rudy Lampe y a cuminsa un accion di firma unda cu nan 
ta pone nan puntonan di preocupacion y cu docentenan di 
scolnan publico incluyendo docentenan di EPI no ta sostene 
e privatizacion di DPS. E firmanan colecta a ser entrega na 
Minister y tambe na mi persona y mi ta gradici nan pa e 
confianza pa cu esaki pasobra e grupo di docentenan sa cu 
nos ta tuma nan trabao y nan posicion huridico hopi na serio 
y cu trabao di hende nos no ta haci wega. Y durante trata- 
mento di e presupuesto Minister Rudy Lampe a enfatisa cu 
e lo pone e asunto di DPS un banda debi cu e no tin e sos- 
ten di e cuerpo di docentenan. A bin un mocion di parti di 
colega di parlamento sra. Jennifer Arends-Reyes pa suspende 
definitivamente e asunto di DPS. Nos a sostene e mocion 
aki como muestra di madurez politico. Alavez nos ta con- 
tento cu 9 mocion cu mi persona a traha cu ta regarda entre 
otro mocionnan di deporte, enseñanza y tambe uno social 
a ser sosteni. Como ehempel di un mocion ta e mocion pa 
aumento di 50% di deduccion di studielening ora paga esaki 
den un solo pago pa studiantenan y cual mocion a ser aproba 
unanimamente. 

Trankilidad 

Ta pesey un biaha mas mi ta gradici esnan di e cuerpo di 
enseñanza pa nan confianza pa duna mi persona e apodera- 
cion di por para pa nan y papia den nan nomber, unda cu si e 
Minister di Enseñansa no tin un draagvlak e independisacion 
di DPS lo no por ser concretisa. Y sigur mi persona na e mo- 
mentonan aki ta representa pueblo y e cuerpo di docentenan 
ta parti di pueblo unda cu nan puntonan di preocupacion ta 
valido, pero locual ta duna nan mas valor ainda ta nan curashi 
pa pone nan firma unda cu nan ta duna di conoce cu nan no 
kier bay pa DPS ser privatisa y sigur nos di parlamento tin e 
instrumento pa esaki no pasa y cu nos di parlamento tin di 
para pa pueblo. Pesey durante reunion mi a duna mas impor- 
tancia na e firmanan cu na e mocion cu na final di dia ta un 
deseo mientras e firmanan ta duna e apoderacion pa papia y 
actua conforme voluntad di un cuerpo di docente, cu awor 
por ta mas trankil y por dedica e ultimo simanan pa haci lo 
maximo pa mas hoben por pasa nan aña y otronan por pasa 
nan examen cu exito. 

Studiantencm di Maria College a tene expo di nan proyecto 



RECIENTEMENTE alumnonan 
di Maria College a tene un anochi di 
exposicion na e scol mes, mustrando 
di e manera aki nan creacion cu ta 
bay a base di e materianan cu nan ta 
haya diariamente na scol. 

Segun juffrouw Wolff, docente di Pa- 
piamento, tabata tin hopi trabao tras 
di lomba, pero ta hopi satisfecho tan- 
to di no solamente di e docentenan, 
pero tambe e alumnonan. E1 a splica 
cu den pasado Maria College tabata 
organisa proyectonan asina caba. 
Pero pa basta tempo no a haci esalci 
mas. Na final di aña escolar pasa, un 
grupo di docente a bin cu e idea pa 
haci algo cu e idiomanan. Pero, e idea 
alci a crece bira grandi y a haci’e pa 
full e scol. 


Tur e materianan por a participa den 
e proyecto aki, asina e muchanan por 
siña un conexion cu e mundo eyfo. 
Docente di Ingles, Juffrouw Odu- 
ber, a comenta cu na cuminsamento 
e muchanan a mir’e mescos como 
un les. Nan no a mira e idea su tras, 
pero ora cu nan a cuminsa traha cu e 
proyectonan, por a ripara e creativi- 
dad y talentonan scondi cu e alum- 
nonan tin. Nan ta bisa nan mes, cu 
nan a siña hopi, loke cu nan no a siña 
den klas. Nan a sigui avancenan cu lo 
uza tambe den futuro, pasobra esey 
tambe ta un parti di e meta cu kier a 
logra cu e proyecto aki, pa siña cos- 
nan cu nan por logra den nan trabao 
den futuro. 

E meta a wordo alcansa, segun juf- 
frouw Oduber. 





Nan mester a bay den nan mesun 
manera. Nan mester a haci investiga- 
cion, siña y den nan mes sin mester 
di tin e docente para dilanti ldas y 
duna informacion. 

Esey ta e meta, pa haci investigacion 
y siña di nan mes. 

Juffrouw Oduber a splica cu nan ta 
gradici hopi hende, entre otro e team 
di Maria College MAVO, docentenan 
habri y cu hopi energia pa yuda y pa 
coach e alumnonan. Tambe directiva 
di scol cu semper tabata tin porta 
habri pa scucha e alumnonan. Tambe 
tur esnan di comunidad, mayornan, 
cu a motiva nan yiu. Tambe tin or- 
ganisacionnan cu a yuda pa haci e 
dia aki y e proceso aki, cu pa e docen- 
tenan ta hopi grandi. DOW tambe a 
yuda coopera cu e scol. 

25 th 



Dia 2 di Mei 2018 a cumpli su sweet 25, 
e bailarina di cas y modelo JESSELAINE MADURO. 
Eta ricibi hopi pabien di su mayornan Oscary Jessica, 
di su rumannan Jescaraine y Jesmiraine, di Papa y Mama, 
di Tanchi Jenny y Greg, di su primanan Jennelaine y Jenneviéne, 
di su primito stimá Jehnrick, di Wela Lucia, di Welo Toni 
y Annie, di su Padrino y Madrina, di su enamorado Alejandro, 

y demasfamianan. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 30 Apr, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.36 

1.38 


1.40 

Zwitserse frank 
(per 100) 

CHF 

179.54 

180.26 


181.06 

Pond sterling 

GBP 

2.38 

2.43 


2.49 

Japanse yen 
(per 10.000) 

JPY 

161.36 

162.83 


164.47 

EURO 
(per 100) 

EUR 

213.19 

215.13 


217.30 

Deense kroon 
(per 100) 

DKK 

27.90 

28.62 


29.42 

Noorse kroon 
(per 100) 

NOK 

21.26 

21.98 


22.78 

Zweedse kroon 
(per 100) 

SEK 

19.47 

20.19 


20.99 



Auto a pega 
den saliña den 
Franse Pas 





DIADOMINGO anochi pa mas o menos 
7:15 polis y ambulance a bay e saliña den e 
bocht di Frans Pas. 

Prome informacion a bisa cu tin varios per- 
sona herida, incluyendo mucha. 

Na yegada di polis, nan a haya un Hyundai 
Accent color shinishi, biniendo di panort 
pega den e lodo. 

Pa un of otro motibo, e auto di famia alci a 
kita bay na su man robes y bay cay den e 
lodo. 

Ambulance na e sitio a controla un hoben- 
cito cu tawata sinta patras den e vehiculo. 
Takelwagen a wordo avisa pa e auto. 

Parlamentario Hendrik Tevreden B.sc (MEP): 

'Contrario na recreacional, cannabis medicinal ta keda cu mi sosten' 



DURANTE e ultimo dia di presupuesto, e asina yama 
mocion pa cannabis a keda presenta pa cual Parlamento 
den su mayoria a vota contra. Mas cu claro, oponentenan 
politico no por a warda ni un rato pa sali bruha tera di un 
manera formal, haciendo wega politico cu esalci, segun 
Hendrik Tevreden. 

Colega Parlamentario sr. Ricardo Croes di fraccion di RED 
a presenta e mocion cu ta basa su mes principalmente riba 
discrimnacion contra personanan di creencia rasta, pero 
mas esencial ainda, riba drugtest cu ta wordo haci in- 
husto riba un persona, categorisando e como un risico pa 
trabou siendo cu e persona no a ni cuminsa traha ainda. 
Aunke Tevreden ta comprende Ricardo Croes su pensam- 
ento, e Parlamentario di MEP mester bisa cu ora ta trata 
cannabis medicinal bo ta trata cu salud. Pues nos tin di 
lceda den e contexto! 

Cu nos bay di acuerdo pa haci’e como algo tolerabel 
manera cu a propone, e ta habri porta pa legalisacion 
indirecto pa recreacional, algo cu ni Hendrik Treveden, 
ni mayoria colega ni tampoco e Gobierno den coalicion 
ta para pe. 

Manera Prome Minister Evelyn Wever-Croes ya a indica 
na varios biaha, tin un comision asigna pa haci nan ‘due 
diligence’ riba e topico alci. 


P’e mesun motibo aki durante su ‘stem motivering’ Trev- 
eden a bisa ‘cu garoshi no ta core dilanti di e cabay’ y cu 
cannabis medicinal tin su tempo. 

Apesar cu investigacionnan mundialmente ta andan- 
do rigurosamente, ya ta tin casonan mundialmente 
unda cu cannabis a prevalece cu beneficionan medici- 
nal, esaki t’e motibo cu gran mayoria ta pro medicinal. 
Na Aruba e comision asigna tin di atende cu multiple 
sondeo, entre nan p.e. e impacto transcultural, y e im- 
pacto socio-economico pa menciona algun. 

E trabounan di e comision ya a cuminsa y naturalmente 
nos kier pa nan acelera e proceso, pa mas tanto hende cu 
ta desea por haya e oportunidad di tratamento cu me- 
dicina alternativo. 

Pues manera cu ta cita den e programma ‘Hunto pa Aru- 
ba’ bou di punto di medicina alternativo lo mantene n’e 
palabracionnan y implementa e proceso pa legalisacion 
di cannabis medicinal, pa tur persona cu ta desea por tin 
e oportunidad pa por scoge medicina alternativo cu a 
mustra avancenan y alivio riba diferente malesa, semper 
y cuando esaki bay bou e supervision adecua y regula dor 
di profesionalnan den e ramo. 

Cannabis medicinal y cannabis recreacional no ta mes- 
cos. Mayoria hende cu ta usa cannabis recreacional, ta 
tras di e experiencia cu ta bini cu esaki. 

E ingrediente (Delta-9) THC den cannabis ta duna un 
efecto psicoactivo o cambio den e estado mental. Esey t’e 
motibo cu cannabis halto den THC ta popular p’esnan 
cu ta use recreacionalmente. 

En cambio, generalmente esnan cu ta usa cannabis me- 
dicinal ta buscando un tratamento y/o alivio fisico o 
emocional. Nan kier sinti mihor y no necesariamente 
kier un efecto psicoactivo. Nan ta haci uso mas tanto di 
CBD den e cannabis, cu a mustra di tin efecto riba nan 
malestar. Pues ta un diferencia grandi cu bo no por cat- 
egorisa recreacional y medicinal como igual, segun Hen- 
drik Tevreden. 

Cannabis recreacional ta lceda castigabel pa ley y Polis 
lo sigui actua contra plantacion, distribucion y bende- 
mento di esaki. 

Bon Dia Yen Di Alegria! 

Skirbi pa Ruthy "Lady Ruth" Vrieswijk-Bergen 



NA mi humilde curason tin algo di Po- 
etry Night di e luna di april cu a pasa, 
algo di Scouting grupo Kimball O’Hara 
y algo di e Show di baile di Profesor di 
baile bailando y dunando les ya pa 50 
aña, Diana Antonette. 

Mi ta scoge pa e show di baile, ya cu Po- 
etry Night tin un bes pa luna, Scouting 
tin tur ora mayoria biaha riba diasabra, 
pero e show ta un bes pa aña. Pero e aña 
aki ta diferente ora cu a scoge e fecha di 
e dia internacional di baile pa celebra 
cu e dinamico maestra profesora di baile 
Diana Antonette, kende ta cumpli su di 
50 aniversario bailando y dunando les. 

Ki bunita show! For di cuminsamento 
te fin, a keda ancra den mi stoel sin 
move pa a gosa di cada baile, cada pre- 
sentacion unico y fabuloso cu costumes 
alegre y colorido, cada un cu a pas cu e 
baile cu a baila. 



Di baile clasico, popular moderno, folk- 
lore y mas. Di chikito te grandi. Cu mas 
aplauso pa Diana Antonette mes cu a 
baila varios bunita baile den e forma el- 
egante cu e sa di baila. 



No por a falta un baile cu su pareha di 
baile Nico Luydens, kende tin añas ta 
baila cu Diana. E biaha aki Nico a baila 
tambe cu Mary Hsing e bunita wals di 
Padu Lampe “Abo So” y cu Etline Tromp 
“Locura di Dalia”. 

Nico cu sigur casi 50 aña tambe bailan- 
do. Bunita pa a wak Oma Etline baila, 
y su nieta baila den otro baile. Of mama 
a baila y yiu tambe a yega di baila den e 
scol di baile aki. 



E bunita show aki a wordo dedica na tur 
musico, cantante y areglista cu a inspira 
lieve juffrouw Diana tur e añanan aki. 

Y manera expresa pa un par di alumno 
riba e video clip, wantando nan zundra 
for di juffrouw Diana de bes en cuando. 
E strea di baile Diana ta “Pietje precies” 
ora e ta boga y pusha inspira tur rond 
di dje pa baila mas miho posibel, to the 
max! 


E biaha aki su yui muher mayor, e ind- 
jan prinses Alydia Wever, tambe a baila 
hunto cu su alumnonan un baile super 
moderno y contagioso. 

Nos por a comprende cu e otro prinses 
di Diana Antonette, PierAngely Wever 
ta birando mas y mas fuerte den su salud 
y sigur lo t’ey den e siguiente show of 
shownan. 



Nos lder a felicita Diana Antonette, su 
scol di baile cu tur su alumnonan y su 
famia. Masha pabien cu e show fabulo- 
so y unico aki. Pabien na ruman muher 
Olgita cu e cantica cortico bunita y pa a 
cose varios di e costumes, ariba instruc- 
cion di Mamayo, e bunita mama di Di- 
ana kende for di comienzo a cose tur cos 
semper, pero edad awor ta hunga un rol. 
Tur e costumes e keda nechi y elegante. 
Lady Ruth a gosa hopi di e dos solo 
dance nan, esun di Diana “Regreso” y 
esun di Alydia cu tawata riba e poema 
recita pa Belen Kock - “Di ken anto” - 
Manera Diana ta bisa: “Baile ta su pa- 
sion, musica su inspiracion”- Aruba ta 
stima boso. Aruba ta orguyoso di boso! 
Sigui comparti, inspira y alegra e cu- 
rasonnan cu ta sinti boso bunita luz 
Lady Diana, bo ta balente, bunita y 
unico. Bo ta comparti bo talentonan 
na maneranan maraviyoso y fantastico. 
Danki pa tur locual bo ta haci pa bo du- 
shi isla. Semper cu pasion y amor. Exito 
na scol di baile Diana Antonette! God 
bless you! Mane bo di: “Nos Cultura, 
cuid’e, balor’e, defend’e y promov’e!” 

Robert Anjie di partido CURPA: 

Mas placa lo no resolve e crisis social na Aruba 


NOSPOR a nota den e presupuesto 
2018 cu Gobierno kier gasta mas placa 
esta 17 Miyon pa resolve e crisis social 
na Aruba. Esaki ta politica barata cu no 
lo yuda resolve net nada. E crisis social 
cu Aruba ta aden lo bira pio y no tin 
placa na mundo cu por haci un cambio 
positivo den esald. Crisis social na un 
pais tin di haber cu e condicion spiritual 
di e pais y e grado di corupcion politico 
na e pais. 

Mas leu un pueblo ta for di Dios y Su 
normanan y balornan y mas corupcion 
nan permiti, solamente lo aumenta e 
crisis social. 

Na Aruba e pueblo a aleha for di Dios 
y Su normanan y balornan. A para bira 


un “free for all” na unda maldad a 
para bira bon y bon a para bira malo. 
Un degeneracion di moralidad. 

Den e ultimo eleccion tabata cla y raspa 
cu Aruba a aleha for di Dios y a acepta 
corupcion politico tradicional, cu ayudo 
di e liderazgo di Iglesianan corumpi. E 
pueblo cu ayudo di Iglesianan corumpi 
a vota (99.2%)pa apoya entre otro 
legalisacion di cannabis y legalisacion di 
matrimonio homosexual. 

Fuera di esey a scoge pa sigui apoya 
corupcion politico tradicional sabiendo 
cu den pasado partidonan tradicional 
a forma parti di actonan cu ta hole 
corupto. 

Cu otro palabra a prefera di sigui apoya 


maldad y ta parce cu no tin cunes. 
Tanten esakinan sigui crisis social lo 
sigui aumenta. 

Tambe ta importante cu e politiconan 
mester ta e prome yama pa duna e prome 
ehempel y loke nos tin awor ta laga hopi 
di desea. Por ta nan mes mester ayudo 
social? Partido CURPA den su maneho 
social den ultimo eleccion a presenta su 
vision con pa resolve e crisis social cu 
Aruba ta aden sin uza mas placa te hasta 
menos placa y na mes Un momento 
stimulando e economia y e bienestar di 
tur esunnan cu ta den necesidad social 
(twee vliegen in 1 ldap). Mas placa no 
ta e solucion pero mas bien ta tiramento 
di placa bon tras di maldad. 


Vacuna di Influenza 2017/2018 

Departamento di Salud Publico ta haci un yamada na e 
grupo di riesgo pa pasa busca nan vacuna GRATIS 



DEPARTAMENTO 

di Salud Publico den 
luna di December a ricibi 
un cargacion di vacuna 
contra Influenza pa 
temporada 2017/2018. 
Atraves di medionan 
di comunicacion a 
informa comunidad, 
specialmente e 

grupo di riesgo cu ta 
personanan riba 60 aña 
y muchanan bou 5 aña, 
tambe personanan cu 
malesa cronico manera 


diabetes- presion halto- 
cholesterol- triglicerido- 
asma- obesidad - 
problema di curason 
- riñon y cu un sistema 
inmunologico abou pa 
motibo di embaraso- 
Hiv of cancer, pa pasa 
libremente busca nan 
vacuna na seccion di 
Malesanan Contagioso 
completamente 
GRATIS. 

Na e momento aki 
seccion di Malesa 


Contagioso tin un 
cantidad di vacuna 
disponibel ainda y 
teniendo na cuenta cu 
na Europa y America 
ta keda un alerta 
vigente pa cu Influenza 
debi na e cantidad di 
complicacion y morto 
cu e ta ocaciona cerca 
principalmente e grupo 
di riesgo, Departamento 
di Salud Publico ta 
haci un suplica na 
principalmente e grupo 


di riesgo pa acudi mas 
pronto posibel na 
seccion di Malesanan 
Contagioso pa busca 
esalci. 

Premirando cu juli 
vakantie ta serca, un 
temporada cu hopi 
residente ta bay den 
exterior pa vakantie y 
tambe Aruba ta wordo 
bishita pa hopi turista. 
Ta hopi importante 
pa e grupo di risico ta 


proteha. Departamento 
di Salud Publico ta 
conseha juffrouwnan 
y leidsternan di scol, 
créche y traimerdia pa 
busca e vacuna contra 
Influenza pa por yuda 
proteha nos muchanan 
tambe. Pa mas 
informacion por tuma 
contacto cu seccion di 
Malesanan Contagioso 
di Departamento 

di Salud Publico na 
5224200. 

Kazerne cu atendencia 
biaha mas 

SV Britannia Western Union/Vitamalt a gana Nacional 2-1 


DIASABRA anochi den Compleho Deportivo Guillermo 
P. Trinidad, SV Britannia Bright Bakery/Frisian Flag ta topa 
Deportivo Nacional den un wega crucial den e bataya pa 
clasificacion pa playoff. SV Britannia Western Union tabatin 
mester di un victoria pa por keda den bataya pa clasifica 
pa playoff final y di otro banda Deportivo Nacional mester 
pone un stempel pa por drenta play off cu un moral mas 
halto. 

Equiponan cu ya a clasifica ta Dakota, Estrella y e propio 
Deportivo Nacional y faltando e ultimo equipo cu falta cu 
ta un bataya tenas entre SV Britannia Vitamalt, Bubali y 
RCA. E di 4 puesto tin un diferencia di 1 of dos punto entre 
e ultimo teamnan menciona. 

E wega a cuminsa unda SV Britannia Frisian Flag a sali 
dicidido for di prome minut di wega cu un bon wega di 
combinacion y mesora ta pone e defensa di Dep. Nacional 
den un apuro. 

Tabata na di 4 minut cu SV Britannia Pizza Hut ta anota 
su prome gol, pero ta wordo anula pa motibo di posicion 
adelanta. 

Pero SV Britannia Bright Bakery ta sigi ataca y na di 9 minut 
di wega ta duna fruta ora cu Renier Paraez ta anota cu cabez 
despues di a ricibi un cruce di Coco Estrada y asina e wega 
ta bira 1 -0 pa SV Britannia Frisian Flag. 

Por a observa cu Dep. Nacional tabata falta di su delantero 
principal cu ta Kenroy Ranger y di otro banda SV Britannia 
Vitamalt tambe tabata falta e delantero Shen Pieter. 

E pregunta grandi tabata con Dep. Nacional a bin belc 
fisicamente for di e biahe di Caribbean Club Shield y nos por 
bisa cu Dep. Nacional no a mustra cansancio y a duna bataya 
manera un campeonta mester duna. 

Tabata na di 21 mintu di wega cu e delantero di Dep. 



Nacional, esta Devis Oliveros ta crusa mei-mei di dos defensa 
di Britannia y ta anota e gol di empate y asina halftime a bay 
aden 1-1. 

Den di dos tempo SV Britannia Frisian Flag ta bolbe anota 
un gol y un biaha mas e gol ta wordo anula pa motibo di 

Sigui lesa siguiente pagina 

Continacion pagina anterior 




posicion adelanta. Ta na di 30 minut di wega Renier Paraez 
ta wordo benta abou den area chica y corectamente refree ta 
fluit penalty pa SV Britannia Pizza Hut. 

Aki e principal tirado di penalty di Britannia, esta Luis “Coco” 
Estrada ta tuma e penalty pa su cuenta, pero lamentablemente 
pa un motibo of otro ta tira riba palo di gol y Dep. Nacional 
ta scapa di cai atras. 


Ta na di 61 minut di wega SV Britannia ta haña un corner y 
aki e bala ta cay den pianan di Sebastian 
Montoya kende no ta basila y ta fusila 
e keeper di Nacional pa haci e wega 
2-1 pa su team SV Britannia. 

Despues di e gol aki Dep. Nacional 
ta aumenta e presion riba e porteria 
di SV Britannia defendi pa Kendrick 
Dania, pero no por a haci mucho cos 
mas. 

Tabata SV Britannia Bright Bakery 
cu por a haci e wega 3-1, pero no por a 
concretisa y asina e wega ta bin caba cu un 
vitoria grandi importante di SV Britannia Vitamalt 
riba Dep. Nacional. 


Awor SV Britannia tin 31 punto, RCA 28 punto 
faltando un wega y SC Bubali cu 26 punto, pero falta 
2 wega pa hunga ainda. 

Diarazon awor Dep. Nacional lo topa SC Bubali den 
un wega crucial pa SC Bubali y di otro banda Dep. 
Nacional no kier drenta Play off cu otro derota. 
Diasabra RCA lo topa cu Dakota den un wega 
crucial tambe unda cu RCA mester di un 
victoria pa tin chens pa drenta playoff, pero 
un Dakota cu kier sigi pone su stempel 
riba RCA di no permiti RCA kibra e 
moral di Dakota, den e otro wega 
crucial SV Britannia lo topa cu 
Bubali unda cu ambos team 
lo sali busca e 3 puntonan pa 
por clasifica pa playoff final. 

SesoSport ta bek na Club Primavera! 

DIASABRA anochi 
5 di mei benidero na 
Club Portugues na 
Primavera, e prome 
anochi di e clasico 
SesoSport di 2018 lo 
tuma lugar! Despues di 
un tempo un tiki largo 
di ausencia, e team di 
Club Primavera ta belc 
in town pa setup otro 
candeloso encuentro 
di SesoSport “Scucha, 

Pensa, y Contesta”! 



DEN! 






w i JP 

ÉE 


Ya caba nos a haya 
noticia cu e poderoso 
team di “The Saints” 
lo ta presente pa haci 
un come-back n’e 
podium di honor! Sigur 


sigur tin mira riba 
teamnan fuerte manera 
e flamente “Wijze 
Oma’s”, “Powerpuff 
Girls”, “Hoffi Prikichi”, 

“Old Parr”, y “No 

Ta pidi un y tur pa 
please ta presente na 
ora pa cuminsa na 
tempo. Cada team ta 
consisti di maximo 
di 6 persona pa cada 
team. Tambe nos kier 
a anuncia cu mescos 
cu biaha pasa, nos 
lo ta hopi streng 
riba “cheatmento” 
cu celular huzando 
google scondi scondi. 
WiFi turned off ta e 
status preferi cu nos 
lo kier wak durante cu 
competencia ta aden. 


Problem”, pero sigur 
sigur tur participante 
lo ta puntra nan mes ta 
cua team lo por enfrenta 
e durisimo team di 
“Nos Tin Aden”, kende 


nan a sali ganador 
consecutivamente! 

Mas cu logico e bar y 
cushina lo ta bon yena 
cu pasapalonan crioyo 
y di Portugal, y no 


lubida locual un y tur ta 
baha riba dje tur ora, e 
suculento Spetada!!! 
Inscripcion lo cuminsa 
7:30 di anochi p’asina 
nos por cuminsa 8:00. 

Deporte 


Campeonato di futbol infantil di AVB a continua cu e partido SV Caiquetio y Brazil JR 



DIASABRA mainta e campeonato di futbol 
infantil di AVB a continua riba tereno di 
Caiquetio na Paradera ora cu e dos ekiponan 
esta Caiquetio y Brazil Jrs a topa otro den e 
categorianan U7 y U9. Den e prome partido di e 
mainta, e ekipo di Brazil Jrs a sa na sali victorioso 
ganando cu e score di 3 - 1, cu un hattrick dii 
e chikito Segion Sheturland cu a anota 3 gol pa 
su ekipo. 

Despues a sigui cu e partido den U9 unda Brazil 
Jrs un bes mas ta sali victorioso ganado cu e 
score di 4-1. Mester bisa cu ald nos a wak un 
tremendo partidaso di futbol cu ambos ekipo 
tog basta pareu cu e ekipo di Brazil Jrs anotando 
2 gol tempran pero despues Caiquetio ta corta 
ventaha unda Gian Giel di Caiquetio ta corta e 
ventaha na 2 - 1. Despues e ekipo di Brazil jrs ta 
anota 2 gol mas pa seya e Victoria. E hobencito 
Neomar Landbrug Tabata e chikitin grandi 
riba tereno cu 3 gol anota mientras Dian-mar 
Thielman ta anota 1 gol. Un pabien na ambos 
ekipo y tambe na mayornan, coachnan, fanatic 
y tur cu nos a mira contribui grandemente na e 
mainta ald. 

Despues di a gana Sv Dakota Damas cu e score di 9-0. 

Riverplate Damas ta da pa e pl< 


DIASABRA anochi e Campeonato di futbol femenino 
di Arubaanse Voetbal Bond - AVB a continua riba tereno di 
Franldyn Bareno na Piedra Plat ora cu e ekiponan di Riverplate 
y Dakota a topa otro. Pa tanto e ekipo di Dakota y Riverplate 
nan a hunga nan ultimo partido di e campeonato regular den 
futbol femenino. Mester bisa cu e eldpo di Riverplate a conoce 
un tremendo temporada unda nan a bataya y a sa na gana tanto 
RCA y Britannia cu ta contenedornan fuerte pa e titulo maximo 
den futbol femenino. Awor nan lo prepara pa e playoff final 
cu lo inicia despues cu e seleccion nacional di futbol femenino 
regresa bek Aruba. Pa Dalcota e campeonato no a bay manera 
desea, aunlce nan a bataya fuerte contra tur ekipo 
keda cortico pa e playoff final. 

Den e partido di diasabra anochi, e ekipo di 
Riverplate a bin dicidi y demostra 

bon futbol di toke 
cu atakenan 

relampago y 

a probecha _ 

bon e 


oportunidadnan di gol cu a crea. 

E ekipo amariyo tambe a realisa algun atake riba gol pero 
sin mucho peliger pa e portero di River. Un bes mas e dos 
hungadornan peligroso den Riverplate tabata Margenine Kock 
cu a anota 2 gol y sigur tambe Munjeuline Tromp cu a anota un 
hattrick esta 3 gol. Ambos hungado sigur lo ta esnan cu mester 
tene bon cuenta cune durante di e playoff final. E otro golnan 
di Riverplate a bini di Donna Luitjes, Ashley Douglas, Isabelle 
Netto y G’leen Schwengle. 

Keda pendiente pa e playoff final di futbol femenino cu lo conta 
cu e cuateer eldponan esta Britannia Damas cu a caba 


nan a 


na di prome luga 
Riverplate 


sigui pa RCA na di dos lugar, 


r 

na di tres luga y La Fama 
Damas cu a caba na di cuater 


luga. 


■ 

final den futbol femenino 

Tendencia 


Voz di Kiniki Festival ta 12 di mei den Cas di Cultura 


DIASABRA 12 di mei pa 5or di 
atardi den Cas di Cultura tin 
festival di canto infantil Voz di 
KINIKI 2018. 

Voz di Kiniki ta e celebracion di 
Revista Ikinild, den forma di canto 
den cual compositor- y areglistanan 
local ta traha canticanan bailabel 
original na Papiamento pa mucha. 

Diadomingo ultimo e cantante 
nan a scoge nan number na Gelato 
Tvventy2 na Boegoeroei. 

Pa categoria A, di 6 pa 9 aña e 
secuencia ta: 

• Nyella Thijsen - Den mi bus 

• Caylee Hooker - Un solo 
nacion 

• Melody Franken - Canta ta 
alegria 4 

• Ivy-Ann Bryson - Mucho 
gusto, mi amigo 

• Jaysi Ann Croes - Felis 

• Jurion Martines - Shon Polis 


• Alysa Bernabela - Ban grita 
gol 

Pa categoria B, di 10 pa 13 aña e 


secuencia ta: 

1) Nina Perez - Enseñansa na 
prome luga 

2) Xenon Orfao - Canta locual bo 
ta sinti 

3) Judson Vrolijk - Ikinild ta e 
wega 

4) ROSE-ELLA SANCHEZ 
ODUBER- Proximamente anuncia 

5) Alysee Bernabela- Proximamente 
anuncia 

6) Ishmerai Helder - Stima 

7) Serena Morrison - Fiesta di fin 
di siman 

Addonsito Croes y Tio George lo 
ta e maestronan di ceremonia dia 
12 di mei den Cas di Cultura. 
Danki na DCA, Magic96.5 fm, 
Gelato Twenty2, sra. Egidia 
Geerman, Aruba Bank, Click 
Print, Telearuba, tur cu ta yuda cu 
premio y Prensa general di Aruba 
pa e cooperacion na Ikinild Festival 
den 2018. 

Otro Pop-Up cu ta priminti di bira masha exitoso: 

Renaisscmce Aruba ta celebra # Fiesta 5 de Mayo 



DESPUES di dos anochi exitoso 
di Olé Pop-Up, Renaissance Aruba 
Resort ta cla pa celebra ‘Cinco de 
Mayo’ cu un Mexican Pop-Up cu 
sigur lo hibabo riba un biahe culinario 
pa e.o Mexico City, Guadalajara, 
Cancun, Acapulco y Mazatlán. 

E celebracion di ‘Cinco de Mayo’ den 
realidad ta pa conmemora e victoria 
Mexicano riba ehercito Frances den 
un bataya na e ciudad Puebla (1862). 
Usualmente e fiesta ta keda celebra 
cu parada, musica, baile folklorico y 
naturalmente dushi cuminda! 

E biaha aki Renaissance Aruba Resort 
ta invita bo pa bishita nan Pop-Up 
‘Fiesta 5 de Mayo’ cu lo ta na Casa 
Matias, parti patras di Renaissance 
Resort/Mall - e localidad di ex La 
Linda den caya grandi. E localidad 
completamente aire condiciona ta 
resulta perfecto pa e concepto aki y 
lo keda comberti den un berdadero 
Cantina Mexicano. 

‘Fiesta 5 de Mayo’ lo t’ey pa 
unicamente dos dia na Aruba; 
diabierna dia 4 y diasabra dia 5 
di mei y lo ta habri for di 12 ’or 
di merdia pa 10’or di anochi- 
lo sirbi lunch y dinner. 

E menu lo inclui faboritonan 
Mexicano manera Stuffed 
Shrimps, Mahi Mahi Ceviche, 
Green Chile Chicken/ 

Beef Quesadilla, Green 
Chile Pork Burrito, 

Fajitas Chimichanga, 

Quesadilla al Horno 
(Oven-baked 
Quesadilla), Beef 

Enchiladas, lo tin 
diferente side-dish 
e.o Mexican Rice, 

Papas con Chile y 
naturalmente pa 

finalisa un dessert a 
la Mexicano, Mexican 
Flan, Churros y hopi 
mas. 


Cancun, e team culinario di 
Renaissance Aruba lo percura pa 
un tremendo ‘Fiesta 5 de Mayo’ cu 
ta inclui presentacion di Mariachi 
Perla di Aruba- riba tur dos dia y 
un bar di Tequila y Margarita. 
Riba e ultimo dia, diasabra 
5 di mei, lo clausura e Pop- 
Up cu un berdadero fiesta 
y lo tin un piñata yen di 
premio atractivo manera, 
Weekend-Stay, Gift 

Certificates, entrada pa 
Cinema y mucho mas. 

Ademas, Corona lo tin 
diferente promocion riba 
nan cerbes. 

Parti ariba na Casa 
Matias lo crea un 
ambiente estilo lounge, 
na unda cu den e mesun 
concepto por disfruta di 
musica, tapas y cocktails. 

Pa mas informacion 
por yama e 


RenaissanceNavigatorna523.6115 of 
bishita Facebook/RenaissanceAruba/ 
events pa e menu di ‘Fiesta 5 de 
o’ - Mexican Pop Up. 


Hunto cu Chef internacional Juan 
Pedro Maldonado di JW Marriott 

Corsou 


Ki dia ta kambia nómber H.W Bulevard pa aksidentenan stóp? 


WILLEMSTAD 

Sin intenshon 
maligno pero bérdat 
ta ku for di tempu ku 
a nombra pida kaya 
ku ta bai Bandabou i 
a yama esaki Helmin 
Wiels Boulevard, e 
aksidentenan di mas 
straño i kruel ta sosodé 
riba e kaya aki. 

Un biaha mas ayera den 
oranan di atardi polis 
mester a bai Helmin 
Wiels Bulevard pa un 
aksidente ku mester a 
tuma luga. Na yegada 
di polisnan na e sitio 
a bin haña e viktima 
drumi abou i su skuter 
bentá un distansha for 
di dje. 

Mesora a pidi pa 
ambulans na e sitio. 

Polisnan a sera kaya 
pa asina por a hasi 
investigashon pa 
motibu ku no ta tin 
mas vehikulo enbolbi 
den e aksidente. 

Kisas un vehikulo 
lo a traha mal 
trabou ku e shofur 
di skuter lo a pérde 
kontról i aksidenta. 
Personal di ambulans 
a duna e viktima 
prome asistensia pa 
despues transporte 
pa poliklinika pa mas 
tratamentu mediko. 

E aksidente ku e 
skuter tabata banda 
di Pietersz Import 
i trafiko tabata mal 
pegá banda dje 
rotonde Yotin Kórtá 
sigi bai. 

Corsou 



Xin Guang Hua a drenta haf di Kórsou sano i salvo 


E DI dos barku di karga di mas grandi na mundu, Xin Guang 
Hua a drenta Kórsou awe mainta djadumingu 29 di aprel 
sano i salvo den bahia di Willemstad. E asina yamá ‘heavy lift 
vessel’ aki a drenta ku dos dók flotante di Damen Shiprepair 
Curaçao, unu 230 meter largu ku unu di 120 meter den dje. 
Tambe a bini huntu ku e dos dóknan aki ekipo pa bai koba 
den profundidat di laman pa e dóknan aki por ser ubiká pa 
hasi nan operashonnan. “Esaki ta un balor agregá pa nos 
haf. Ku e kapasidat adishonal Damen lo generá mas tráfiko 
maritimo i mas aktividat ekonómiko den nos haf”, segun 
minister Steven Martina ku tin CPA, KTK, CPO i CDM bou 
di dje. Minister ta felisitá tambe trahadónan di CPA, CPO i 
KTIC ku e bon trabou awe mainta. 

E barku Xin Guang Hua a sali puerto di Rotterdam, Hulanda 
dia 31 di mart ultimo pa un biahe di 5000 mia i a yega na 
kosta di Kórsou djaweps 26 di aprel. Esaki a keda pafó di 
Kórsou pa kita e asina yamá ‘zeevasten’ ku ta e herunan ku a 
las pa sóru pa e dóknan keda bon wantá riba e barku di karga 
pa na momentu ku e barku ta riba laman ganchu nan no lós 
ni skiiif. 

Riba djasabra 28 di aprel pa mas o ménos 1 lor di mainta un 
delegashon di Damen Shiprepair Curaçao huntu ku Minister 
di Desaroyo Ekonómiko, Dr. Steven Martina i Minister di 
Tráfiko, Transporte i Planifikashon Urbano, Sra. Zita Jesus- 
Leito i demás ‘stakeholders’ a hasi un rekorido den Serendipity 
na e barku un par di mia leu for di haf pa asina a yama e 
barku aki bon bini na Kórsou. Durante di un seremonia 
kórtiku Direktor di Damen Shiprepair Curaçao, Sr. Lodewijk 


Franken, huntu ku Ministernan a tene un diskurso kórtiku 
sigui pa un brindis i tambe ‘saluut’ di dos boto di tou di KTK 
ku a spuit awa riba e barku. 

Pa 2or di mérdia 4 boto di tou di KTK, Manta, Barakuda, 
Mero i Tribon, a sali haf pa bai asisti Kapitan di haf, Sr. Marlon 
La Roche i e dos ‘Senior’ lotsnan, Sr. Michael Comenencia i 
Sr. Casper Neuman, ku e entrada di e barku gigantesko aki 
pa drenta haf. Manera e botonan di tou a mara a kuminsá 
ku e proseso pa enkaminá e barku direkshon di boka di 
haf. Bientu i koriente a bira asina fuerte ku unánimamente 
Kapitan di haf, e dos ‘senior’ lotsnan huntu ku Damen a yega 
na e konldushon ku no ta ‘safe’ pa purba hinka e barku den 
haf na e momentunan ei. 

A posponé e operashon pa su siguiente mainta ku ta 
djadumingu 29 di aprel pa 4:30 or. For di 4 or di mainta 
botonan di tou a sali direkshon di e barku mará pafo di haf 
i huntu ku e tres lotsnan a sigui ku e proseso pa un di dos 
intento pa hinka e barku di karga aki den haf. Pa mas o ménos 
6 or di mainta e barku aki ku tin un largura di 255 meter i 
68 meter hanchu a drenta haf di Willemstad i a pasa mas o 
ménos un meter leu for di haltura di Julianabrug i pa mas o 
ménos 9 or di mainta a ankra den bahia di Schottegat. Ta 
bai keda un boto di tou ku un lots a bordo 24/7 pa seguridat. 
Ta spera di por baha e dóknan aki for di e barku di karga 
mañan djaluna 30 di aprel mainta trempan. Ku e yegada di 
e dos dóknan flotante aki di Damen Shiprepair Curaçao ta 
ekspandé e kapasidat di manera ku esaki lo trese mas tráfiko 
maritimo i ku lo trese mas aktividat ekonómiko den haf. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


E ta guia mi den kaminda drechi 
fiel na su Nomber. 

Maske mi pasa den e kloof di mas skur, mi 
no tin miedo di nada: 

Abo ta ey ku bo garoti y baston, 
ta nan ta mi ampara. 

Salmo 23 


Agradecido pa tur locual el a nifica pa nos 
y conforme cu boluntad di Dios, nos ta 
anuncia fayecimento di: 



Carmen Maria Calmes 

Mihorconoci como "Shon Ca" 

* 16-07-1926 - f27-04-2018 

Acto di entiero lo wordo anuncia despues 




^AurOTf J 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curazon 
nos ta participa fayecimento inesperada- 
mente di: 



Orlando Michael 

Montilla-Mavarez 

^06-01-1975 130-04-2018 


Acto di entiero lo wordo anuncia despues 


Ultimatum di CFT a kaba ayera: 

Presupuesto di Korsou ta yen di fantasia i mentira! 


WILLEMSTAD - Na momento ku a tuma nota 
di kontenido di e karta ku presidente di CFT, 
prof. dr. Gradus a manda pa minister di Finansa, 
Kenneth Gijsbertha, i a realisá ku e tempu ku 
ela duna Gijsbertha pa bin ku un presupuesto 
na drechi i splika kon bin ela yega na e sifranan 
den e presupuesto revisá, nos mester a korda riba 
loke e minister di Finansa di Sint Maarten a bisa 
parlamentarionan. 

“Si ainda tin duda kon serio e situashon finansiero 
di Sint Maarten ta, djis lesa e konsepto di 
presupuesto i no tin mas duda ku e isla ta baiendo 
den direkshon di Bankarota.” 

E mesun pensamentu un hende lo haña ora 
tuma nota di e karta skérpi i serio den lenguahe 
diplomatiko ku presidente di Komishon 
Supervishon Finansiero a manda pa minister 
Gijsbertha for di 6 di aprel ku e petishon pa, 



Ç^unerd ÇyZame 


x Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Laga tur kos cu ta spera mi ta bunita, laga 
tur locual cu mi encontra na caminda ta 
bunita, laga tur locual cumi a laga atrás keda 
bunita y laga esakinan termina den tur 
buniteza". 

Cu hopi tristeza pero comforme cu boluntad 
di Dios, nos ta participa fayecimento di: 



Simeon Koolman 

Miho conoci como "Jenny" 

* 21 April 1938 +30 April 2018 

Ta invita turamigo, bisiñay conocirnan 
pa asisti na e acto di Entiero cu lo tuma 
lugar Diasabra 5 di Mei na Aurora 
Funeral Home. E restonan mortal lo ta 
reposa for di 2or te 4or di atardi na 
Aurora Funeral Home. 
Cremacion lo tuma lugar despues den 
ceno familiar. 

Nos ta participa cu despues di entiero no 
ta ricibi bishita di condolencia na cas. 
Nos disculpa si den nos tristeza nos por a 
lubida demas famiay conocirnan. 


promé ku e dia di ayera pasa, e haña kontesta riba 
preguntanan dje komishon. 

Presupuesto yen di risiko 
Kuminsando ku ‘rabu’ dje litania di opservashon 
i krftika ku a bai pa minister Gijsbertha, Gradus 
a mustra ku e situashon finansiero prekario den 
kual Korsou ta aktualmente tin hopi di haber 
ku un kombinashon di risiko preokupante pa 
presupuesto di 2018. 

(Awe mainta durante un reunion di algun miniit 
parlamento sin diskushon a aproba e konsepto 
di presupuesto pa otro aña. Ban mira kiko CFT 
tin di bisa di esei). 

Gradus a spesifiká e risikonan ku pais Kórsou ta 
eksperensiando: 

• No tin klaridat dje debe di gobiernu na 
Fundashon Kas Popular 

• E konsekuensianan finansiero dje 
gastunan adishonal pa presupuestonan di 
Mas Aña di Kórsou 

• Finalisashon i hasimentu di kuenta ku 
SEHOS 

• E desaroyonan rondó di Refineria 
kaminda no tin klaridat ku si e lo sigi 
óf lo sera i su konsekuensia finansiero 
pa gobiernu 

• E falta di klaridat rondó dje debe 
total di pago di Duurtetoeslag di 
tantu ámtenarnan komo fundashon i 
empresanan di gobiernu 

• E posibilidat ku gobiernu lo no por kobra 
dividendo (ganashi) serka diferente 
kompania di gobiernu 

• E hecho ku posiblemente gobiernu 
mester para bórg pa Inselair i e hecho ku 
apenas a mehorá e maneho finansiero den 
e kompania 

Fecha a vense 

Ayera e fecha a vense ku Komishon 
Supervishon Finansiero a palabrá ku 
minister di Finansa Gijsbertha pa haña 
e rapórt ku kontesta riba tur e pregunta i 
situashonnan ku e komishon a pinta. 
Promé-promé kos ku e ke tende ta ki risiko 
tin ku e lo (no) haña e rapórt i si nan hañ’é 
mes, ki impakto esaki lo tin pa presupuesto, 
kual ta e medidanan di maneho lo ta i si 
gobiernu ta dispuesto pa aseptá ku asina mes 
ta keda basta risiko. 

Prof. Dr. Gradus a wak mas leu ku horizonte 
inmediato tambe i a pidi pa informe si por 
tini risikonan finansiero ku e no ta na altura 
di dje manera e impakto di e situashon na 
Venezuela riba ekonomia di Korsou. 

Si Gij sbertha tin e datonan aki gustosamente 
e ke tende nan pero tambe si tin sierto 
punto ku ya a resolvé i regla kaba, tambe e 
ke tende esaki. 

Gustosamente presidente dje komishon ta 
dispuesto pa duna minister Gijsbertha un 
splikashon riba e karta ku ela manda for di 
luna pasá. 

Donashon di Banko Sentral 

Ancilla Domini VSBO a haña instrumentonan 

pa Brass-band 


WILLEMSTAD. Komo 

lculminashon di Siman di Plaka lcu 
tabata un proyekto ku e skol a lcuminsa 
aña pasá nan a risibi e instrumentonan 
pa forma un Brass-band. 

Esei a sosode den presensia i minister 
di Enseñansa Marilyn Alcala-Wallé 
i e presidente temporal di banko 
Sentral sra. Leila Matroos, señora 
Jurenne Hooi i sra. Suella de Wind 
di BDO a partisipá na uso ofisial dje 
instrumentonan. 

Un dje metanan strategiko di Banko 
Sentral ta pa duna un kontribushon 
na kombati pobresa na Korsou i Sint 
Maarten. 

Ancila Domini a lansa e proyekto 
pa haña instrumento pa nan 
mes Brass-band i huntu ku 
kolaboradornan di Banko 
Sentral i BDO Dutch Caribbean 
nan a siña e muchanan traha 
presupuesto i nan a start kolelcta 
pa e proyelcto. 


ku den persona di éks direlctor Jurenne 
Hooi a introdusi Siman di Plaka na 
aña 2016 na Korsou. 

Jurenne Hooi aktualmente ta 
envolvi den e programa di Urgensha 
di gobiernu pa kombati pobresa i 
mehorá kalidat di bida den barionan 
na Korsou. 

Tur aña ta organisá Siman di Plaka na 
Ulanda i tur skol básiko ta partisipa. 
Ekspertonan finansiero ta orientá e 
alumnonan lcon anda ku plaka. 

Banko Sentral lce sigi e ehempel aki 
ku asistensia di Jurenne Hooi den 
lcuater bario na Korsou ku ta Barber, 
Otrobanda, Montagne i Buena Vista. 


pcutenal (Jnettuxfaut 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 


Nan a siña hasi un investigashon 
riba kalidat i preis pa yega na 
lanta nan mes Brass-band. 
Alumnonan di Orion College 
na Amsterdam tambe a apoyá e 
proyelcto i a yuda buska fondo. 
Fundashon MaDi ta e instansha 


Señor ta mi Wardador, mi n'tin falta di nada; den 
kunuku di yerba berde E ta pone mi sosega. E ta 
hiba mi na awa trankil, pa mi bolbe haña forsa. 
Salmo 23 

A fayece inesperadamente nos tata, welo, yiu, 
ruman y omo stima: 



Cumana #44 ^ Tel: 586-4444 / 733-2906 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 


Agradecido pa tur locual el a nifica pa nos y conforme 
cu boluntad di Dios, nos ta anuncia fayecimento di: 



Ansermo Vrolijk 

Mihor conoci como 
"Chemmy"y "Papa Chemmy" 

Ex trahador di Plantsoen DOW 

*09-10-1938 -127-04-2018 

Acto di entiero lo wordo anuncia despues 



Lauriano Reginald Ladé. 

Cariñosamente yama Reggie Caiman 

April 12,1960-April 27,2018. 

Acto di entiero ta tuma lugar diasabra 5 di mei 
2018 na Royal Funeral Home di 9'or pa 11 'or di 
mainta despues saliendo pa Santana central 
Sabana Basora. 

Oportunida pa condolencia: Royal Funeral Home, 
diahuebs 3 di mei 2018 di 7'or pa 9'or di anochi. 


puttenal (Jnentafout 

"Cerca Dios so mi alma ta na pas, ta di Dj'E mi 
salbacion ta bin" 

Salmo 62:1 

Agradecido pa tur locual el a nifica pa nos y 
conforme cu boluntad di Dios, nos ta anuncia 
fayecimento christianamente di: 



Jose Emanuel Kock 

Mihorconoci como "Dotti" 

*29-01-1927-126-04-2018 


Na nomberdisu: 

Kerida esposa: 

Yiunan: 

Emma A. Kock-Craane 

Mirna & Glenroy Lake-Kock 

Sharine Geerman 

Kenneth & Chandra Kock-Rajkumar 
Lucille Kock Raymond Kock 

Nieto y nietanan: 

Jerrianne Lake, Roger Lake, Christopher 
Lake, Stacey Kock, Timothy Lake, 

Kendra Kock, Jasmin Geerman, Brian 
Geerman, Tracey Kock 

Rumannan: 

Grecencia Kock 

Eda Thiel-Kock y famia 

Cuñanan: 

Bea Kock-Geerman 

Elsa Thode-Craane 

Theresita Bank-Craane 

Flora Peterson-Craane 

Sobrino y sobrinanan. 


Bisiñanan: 

Bon amigo: 

Brown, Croes, Jansen, Stamper 

A. (Buchi) Croes 


Un danki special na: Dokter Melissa Wever, Dokter John Kock, 
ayudantenan na cas Wendy Lewis y Mari Pierre. 

Demas famia: Kock, Craane, Lake, Geerman, Rajkumar, Wouters, 
Thiel, Maduro, Amaya, Dammers, Peterson, Bank, Dirksz,Thodé, 
Lioe-A-Tjam, deCuba, Rodriguez, Paalman, Bislick, Wever, 
Gravenhorst 

Ta invita pa acto di entiero cual lo tuma lugar diaranson 2 di mei 
2018 den Misa Santa Theresita na San Nicolas for di 2'or pa 4'or di 
atardi, despues ta Sali pa Santana Catolico na San Nicolas. 

Condolencia lo tuma lugar na Royal Funeral Home dialuna 30 di april 
2018di 7'or pa 9'ordianochi. 

Nos ta pidi disculpa si den nos tristesa nos por a lubida un famia of 
conocir. 

Nos ta lamenta cu despues di entiero lo no ricibi bishita di 
condolencia na 

Maduro ta bisa di lo enfrenta ## mafianan 
economico ## si nan dun # e 10 miyon voto 



DIAMARS e Presidente di 
Venezuela, Nicolas Maduro, a 
bisa cu e lo bay tin mester di 
10 miyon voto pa combati e 
mafianan economico di e pais. 
Durante e marcha cu a wordo 
realisa pa trahadonan oficialista, 
el a bisa “dunami 10 miyon voto 
y nos ta pone un stop na tur 
mafia economico di e pais aki”. 

Maske durante 6 aña di su 
mandato e falta di control di 
precio a gana tereno, Maduro a 
pidi su seguidornan confiansa y 
el a agrega “dunami boso apoyo 
dia 20 di mei y lo mi derota e 
guera economico”. 


Copa Airlines ta bek na Venezuela despues di 

crisis diplomatico bilateral 


E AEROLINEA Panameño Copa Airlines, diamars a reanuda su 
operacionnan pa Venezuela despues di un suspension decreta pa 
e Gobierno Venezolano for di dia 6 di april ultimo, den marco 
di e crisis diplomatico cu tabata andando entre e dos nacionnan 
pero cu a keda supera siman pasa. 



“Awe, hopi contento, nos ta cuminsa bek cu nos prome 
vuelo pa #Venezuela, reanudando nos operacionnan. 
#NosTaSiguiHunto”, ta loke e aerolinea Panameño a skirbi riba 
nan Twitter. 

Copa ya a anuncia diabierna siman pasa cu dia prome di mei nan 
lo reanuda operacion pa Venezuela, cuminsando cu vuelonan 
pa e ciudadnan di Caracas y Valencia. 

E destino pa ciuda di Maracaibo tambe lo wordo reactiva for di 
dia 17 di mei, como tambe mas frecuencia na e tres ciudadnan 
durante e proximo simannan. 

Un fuente di e departamento di relacionnan exterior di Panama 
a duna di conoce na agencia EFE cu “den e proximo dianan” 
e embahadornan di Panama, Miguel Mejia, y di Venezuela, 
Jorge Durán, lo bay bek na nan luga di trabou, di cual nan a 
wordo retira dia 5 di april ultimo tempo cu e crisis diplomatico 
a explota. 

Venezuela y Panama a anuncia diahuebs ultimo nan acuerdo pa 
“reestablece e presencia di e embahadornan” y di “reestablece 
e conectividad aereo, cu bista pa mantene un relacion bilateral 
constructivo y no afecta e bienestar di nan ciudadanonan”. 

Netanyahu ta invita potencianan mundial na revisa documentonan riba actividad nudear Irani 


BENJAMIN Netanyahu, Prome Minister Israeli, a anuncia 
diamars cu e mandatarionan di e potencianan mundial 
grandi manera Reino Uni, Alemania y Francia a acepta su 
invitacion di manda delagacionnan na Israel pa revisa e 
documentacion riba e actividad nuclear secreto Irani, cu el a 
denuncia dialuna, segun medionan local. 

Segun e anuncio realisa pa Netanyahu, e autoridadnan di e 
estadonan Europeonan aki “a expresa hopi interes y lo manda 
delegacionnan di expertonan” pa examina e pruebanan di e 
supuesto programa nuclear di Iran, segun a raporta e corant 
local Haaretz. 

Tambe, e Prome Minister di Israel lo a drenta den contacto 
cu e Presidente di Francia, Emmanuel Macron, y cu e 
Canciyer Aleman, Angela Merkel, y a bisa nan cu e lo manda 
expertonan pa comparti e documentacion cu medionan local. 

Di e mesun manera, Netanyahu lo a papia cu Vladimir 
Putin, Presidente di Rusia, y cu e mandatario chines, Xi 
Jinping, kendenan no a lo a confirma si lo acepta e invitacion 


Original Iranian presentation 



of no, pa revisa e material, cual tambe a wordo extendi pa e 
Organismo Internacional di Energia Atomico (OIEA). 


Cardenal George Pell ta declara su mes no 
culpabel di acusacionnan di agresion sexual 

E CARDENAL Australiano George 
Pell, number den herarkia di Vaticano, 
a declara su mes no culpabel despues 
cu un tribunal di Melbourne a dicidi di 
mand’e corte pa varios caso di agresion 
sexual. 

Hues Belinda Wallington a decalra cu 
ta existi basta prueba pa e pader, cual ta 
un di e conseheronan pricipal di Papa 
Francisco, por wordo haya culpabel di 
“varios” cargo di agresion sexual. 

Sinembargo, e hues a bari for di mesa 
varios denuncia contra Pell, entre nan 
algun di esnan mas grave. 

E cardenal a pidi un excedencia di 
su cargo como hefe di Finansa di 
Vaticano pa por defende su mes di 
e acusacionnan, cu segun nan ta 
transcende ta remiti nan hechonan cu 
a tuma luga hopi aña caba. 

E tribunal di Melbourne durante 4 
siman a scucha e testimonionan di e 
presunto victimanan di e pader. 

Robert Richter, e abogado di Pell, 


a considera cu e caso no lo mester a puro invento, cu e obhetivo di castiga e 
yega na un huicio, como cu e presunto representante di e Iglesia Catolico den 
victimanan no tabata creibel. e pais ey pa no a impedi e agresionnan 

E acusacionnan “ta e fruto di pedofil cometi pa otronan”, tabata parti 
problemanan mental, fantasianan of ta di un declaracion di e abogado. 

